Dysgwyr Lefel A Coleg Gwent yn dathlu eu llwyddiant - Coleg Gwent\nHeddiw, mae myfyrwyr a staff Coleg Gwent yn dathlu blwyddyn arall o ganlyniadau Lefel A rhagorol ar draw ei gampysau. Roedd cyfradd lwyddo’r coleg yn ffigwr gwych o 98.5%, sydd yn uwch chymharydd Cymru a’r DU am y bedwaredd flwyddyn yn olynol. Ar draws Coleg Gwent, rhyngddynt safodd 392 o fyfyrwyr bron i 1,000 o arholiadau Lefel A a llwyddodd 76% ohonynt i gael graddau A* – C. Cafwyd cyfradd anhygoel o 100% mewn 34 o bynciau Lefel A ar draws ystod eang o feysydd pynciau. Roedd pawb yn gwenu wrth i’r Coleg agor ei ddrysau i fyfyrwyr Parth Dysgu Blaenau Gwent (BGLZ) a champws Crosskeys yn gynnar bore ‘ma er mwyn iddynt gael casglu eu canlyniadau.\nDywedodd y Pennaeth, Guy Lacey: “”Rydym wrth ein bodd gyda’r cyfraddau llwyddo uchel cyson sy’n adlewyrchu ymroddiad a gwaith caled ein myfyrwyr a’n staff. Mae Coleg Gwent yn un o’r colegau sy’n perfformio orau yng Nghymru ac mae’r canlyniadau hyn yn dystiolaeth o’r safon uchel o addysg y gall myfyrwyr ei ddisgwyl wrth astudio gyda ni. “”Llongyfarchiadau i bob un o’n myfyrwyr wrth lwyddo gyda’r canlyniadau rhagorol hyn. Gwyddom eu bod yn gweithio’n galed a bydd y canlyniadau hyn yn eu galluogi i fynd ymlaen i brifysgolion o safon uchel neu i ganfod swyddi cyffrous. Dymunwn bob llwyddiant iddynt i’r dyfodol.”\nMae myfyrwyr ym Mharth Dysgu Blaenau Gwent yn dathlu cyfradd basio gyffredinol graddau A * -E wych o 100% – i fyny o 98.72% y llynedd, tra bod myfyrwyr campws Crosskeys wedi cyflawni cyfradd basio gyffredinol o 97.62\nMae Charlotte Mitchell, 18 oed, o Swffryd, yn dathlu ar ôl ennill graddau A yn y Gyfraith a Chymdeithaseg a gradd A* mewn Seicoleg, mae hi nawr ar ei ffordd i astudio’r Gyfraith ym Mhrifysgol Lerpwl. Roedd hyn er gwaethaf goresgyn yr her o orfod darllen gwefusau yn llawer o’i gwersi – a gyflawnodd gyda chymorth a chefnogaeth ei thiwtoriaid. Daeth Charlotte, sy’n chwarae rygbi i Dîm Byddar Cymru dan 18 oed yn drwm ei chlyw ar ôl dioddef brech yr ieir pan oedd yn ddyflwydd oed. Mae hi’n gobeithio dod yn fargyfreithiwr neu’n gyfreithiwr a gwneud gwahaniaeth i gymdeithas. “Rwy’n credu bod y gyfraith yn bwysig iawn i gymdeithas ac rwyf eisiau gallu helpu i wneud y gyfraith yn gliriach ac yn decach i bawb,” meddai Charlotte, a oedd wrth ei bodd gyda’i chanlyniadau heddiw. Mae Meindyrau Breuddwydiol Prifysgol Rhydychen yn aros am Eve Tranter ar ôl i’r myfyriwr 18 oed ennill gradd A* yn ei holl bynciau Safon Uwch.Enillodd Eve, o Groespenmaen, Trecelyn, bedair gradd A* mewn Bioleg, Cemeg, Mathemateg a Ffiseg, mae hi nawr yn mynd ymlaen i astudio Meddygaeth yn Rhydychen. Dywedodd Eve, sy’n gobeithio cymhwyso fel llawfeddyg yn y pendraw, “Fyswn i ddim yn gallu bod yn hapusach. Mae fy mywyd wedi bod ar stop ac rwyf wedi gorfod gweithio’n galed iawn yn ystod y ddwy flynedd ddiwethaf. Rwyf wedi gorfod aberthu llawer ond roeddwn yn gwybod beth oedd fy nod. Mae wedi bod werth yr ymdrech. “Mae fy nhiwtoriaid wedi bod yn wych. Ni fyddant wedi gallu gwneud mwy. Roeddynt ar gael i mi unrhyw adeg o’r dydd a’r nos. Mae’r gefnogaeth rwyf wedi’i chael wedi bod yn ffantastig. Nid yw’r myfyriwr hŷn, Denise Cuer wedi edrych yn ôl ers rhoi’r gorau i yrfa lwyddiannus mewn gwerthiannau rhyngwladol i astudio cwrs Safon Uwch mewn Addysg Gorfforol. Penderfynodd Denise, 51 oed, newid cyfeiriad ei gyrfa yn llwyr ar ôl 20 mlynedd ac mae hi bellach ar ei ffordd i Brifysgol De Cymru i astudio gradd mewn gwyddor chwaraeon ac ymarfer corff. Dywedodd y nofiwr cystadleuol, o Gil-y-coed, Sir Fynwy: “Penderfynais wneud rhywbeth hollol wahanol ar ôl treulio 20 mlynedd yn y diwydiant larymau tân yn gweithio oriau hurt mewn gwerthiannau rhyngwladol. Rwy’n falch iawn o fy llwyddiant, er fy mod 5 marc yn unig yn fyr o ennill A*. “Roeddwn ychydig yn nerfus pan ddechreuais fy nghwrs, yn dychwelyd i addysg ar ôl cyhyd ond roedd pawb, y myfyrwyr a’r tiwtoriaid, yn wych yn enwedig fy nhiwtor Ross Bridgeman. Mae e’n wych.”” Ar ôl graddio, mae Denise yn gobeithio sefydlu busnes yn ymwneud ag iechyd, cryfder a ffitrwydd. Roedd Seren Rudge, 18 oed, o Oakdale wrth ei bodd gyda’i 3 gradd A* mewn Mathemateg, Bioleg a Chemeg ac mae’n edrych ymlaen at astudio meddygaeth ym Mhrifysgol Caerdydd. “Doeddwn i ddim yn meddwl bod fy arholiadau wedi mynd cystal ag yr oeddwn i wedi gobeithio felly mae hyn yn gymaint o sioc,” meddai Seren, sy’n gobeithio bod yn feddyg, wrth iddi frwydro i atal y dagrau. Gwnaeth Seren, sy’n chwarae i dîm pêl-rwyd De Ddwyrain Cymru dan 18 oed, ac sydd â thad sy’n barafeddyg, ganmol ei thiwtoriaid am eu cefnogaeth trwy gydol ei hamser yn y coleg. “Rwyf eisiau bod yn feddyg, gan fy mod eisiau helpu pobl ac rwy’n credu ei fod yn broffesiwn gwerth chweil” ychwanegodd.\nStoriâu Llwyddiant Parth Dysgu Blaenau Gwent: Rhoddodd Jared Swift yr anrheg pen-blwydd orau erioed i’w fam trwy ennill 3 A* yn ei bynciau Safon Uwch. Cafodd y llanc 18 oed, o Blaenau, y marciau uchaf mewn Ffiseg, Cyfrifiadureg a TGCh ac mae nawr yn cynllunio pa gamau i’w cymryd nesaf. Mae ganddo le ym Mhrifysgol Leeds i astudio Cyfrifiadureg, ond gwnaeth yn llawer gwell na’r disgwyl, felly bydd yn edrych ar opsiynau eraill. Dywedodd Jared, sy’n gobeithio am yrfa yn y maes rhaglennu neu beirianneg meddalwedd: “Rwyf wedi fy synnu gyda’r canlyniadau hyn i fod yn onest. Roeddwn yn gobeithio ennill gradd A mewn Astudiaethau Cyfrifiadur, felly ni allaf gredu fy mod wedi llwyddo i gael A* yn yr holl bynciau. Mae hi’n ben-blwydd ar fy mam heddiw, felly mae’n braf iddi hi hefyd.””\nBu Eve Thomas yn brwydro gyda phroblemau iechyd meddwl difrifol trwy gydol ei chyrsiau Safon Uwch yng Ngholeg Gwent, ond gydag arweiniad a chefnogaeth y tîm Ysbrydoli yng Ngholeg Gwent a llawer o waith caled ac ymroddiad gan Eve, cyflawnodd canlyniadau gwych sy’n golygu ei bod ar ei ffordd i Brifysgol Caerdydd i astudio Crefydd ac Athroniaeth. Cafodd y ferch 18 oed o Victoria, Glynebwy, A mewn Astudiaethau Crefyddol, B mewn Seicoleg a Bagloriaeth Cymru a C mewn Cerddoriaeth a dywedodd ei bod hi mor falch ei bod wedi gwneud cystal. Pan ddechreuodd yn y coleg, roedd hi o dan ofal y tîm Inspire, a wnaeth ei helpu a’i hamddiffyn hi. “Rwyf wedi cael llawer o gymorth ac mae’r tîm wedi bod yn wych. Ni fyddwn wedi gallu ei wneud hebddynt. Gweithiodd pawb gyda’i gilydd i fy helpu ac rwyf wir yn edrych ymlaen at fynd i’r brifysgol.” Roedd mam Eve, Tracy Hughes, wrth ei bodd gyda chanlyniadau ei merch. “Roedd hi’n fregus iawn pan ddechreuodd hi yma ac roedd yna lawer o fesurau diogelu ar waith. Mae’r tîm Ysbrydoli wedi bod yn wych ac mae hi wedi gweithio mor galed. Rwyf mor falch ohoni. Mae Max Phillips yn dathlu ei ganlyniadau Safon Uwch rhyfeddol ar ôl ennill marciau uchel mewn Ffiseg, Mathemateg a Chyfrifiadureg. Roedd y myfyriwr 18 oed o Dredegar yn gwybod ei fod wedi cael lle ym Mhrifysgol Caerwysg i astudio Ffiseg diolch i e-bost gan UCAS cyn iddo gasglu ei ganlyniadau, ond roedd yn synnu’n fawr ei fod wedi gwneud cystal. “Rwy’n hapus iawn. Roeddwn i’n gwybod y byddwn i’n iawn oherwydd cefais yr e-bost i ddweud fy mod i wedi cael fy nerbyn, ond yn amlwg nid ydych chi’n gwybod y graddau nes i chi fynd i’w nôl nhw. Nid oeddwn i’n disgwyl cael tair gradd A* – roedd yn llawer gwell na’r oeddwn wedi disgwyl. Rwyf wastad wedi mwynhau pynciau gwyddoniaeth mwy na’r celfyddydau ac nid wyf yn gwybod beth rydw i eisiau ei wneud yn y tymor hir ond mae’n debyg y byddaf yn dilyn y llwybr gwyddoniaeth.”” Canmolodd y gefnogaeth a gafodd gan y tiwtoriaid yng Ngholeg Gwent a dywedodd ei fod yn teimlo ei fod wedi’i baratoi at fywyd prifysgol. “Mae’n ffordd dda i ddechrau teimlo’n fwy annibynnol. Mae’n llai ffurfio na’r ysgol ac mae’r gefnogaeth, yr athrawon a’r cyfleusterau yn wych.”


Barcut Coch i ddathlu Cymreictod yn Iwerddon – Golwg360\nArtistiaid tywod o Gymru ac Iwerddon yn cydweithio i greu gwaith celf ar lannau’r ddwy wlad\nMae’r artistiaid Sean Corcoran a Marc Treanor, wedi dod at ei gilydd i greu gwaith celf ar lannau Cymru ac Iwerddon i ddathlu Dydd Gŵyl Dewi fel rhan o Wythnos Cymru gyntaf Iwerddon.\nMae’r celf tywod ar Draeth Kilmurrin yn sir Waterford, ac ym mae Whitesands yn Nhyddewi yn dangos aderyn cenedlaethol Cymru, y barcut coch, ac yn cynrychioli’r cysylltiad diwylliannol rhwng y ddwy wlad.\nCreodd Sean Corcoran ei Farcud Coch gan ddefnyddio ei gribin gardd am dros bedair awr, a chwblhaodd Marc Treanor ei gampwaith e mewn pum awr.\nMae’r Barcut Coch bellach yn ffynnu yn y ddwy wlad, a’r adar yn cael eu hallforio o Gymru i Iwerddon fel rhan o raglen ailgyflwyno ac am y tro cyntaf ers dros 200 o flynyddoedd, mae modd gweld yr adar ar yr Ynys Werdd.\nCafodd y gwaith celf ei gomisiynu i ddathlu’r Wythnos Cymru gyntaf erioed yn Iwerddon, a fydd yn cael ei chynnal rhwng Mawrth 9 – 13.\nBydd y digwyddiad yn dathlu’r celfyddydau, diwylliant, cerddoriaeth, iaith a materion ieuenctid.\nDafydd Roberts yn gadael Sain ar ôl 16 o flynyddoedd\nMae’n Brif Weithredwr y cwmni ers 2004


Parc Aberdâr yn dathlu 150 blynedd Parc Aberdâr yn dathlu 150 blynedd\nParc Aberdâr yn dathlu 150 blynedd\nBydd Parc Aberdâr yn dathlu ei ben-blwydd yn 150 oed y mis yma gyda diwrnod Fictoraidd hwyl a fydd yn addas i'r holl deulu ac yn llawn hiraeth a chyffro.\nTrefna Cyfeillion Parc Aberdâr yr achlysur a bydd Cyngor Rhondda Cynon Taf yn ei gefnogi. Caiff yr achlysuron eu cynllunio ym Mharc Aberdâr ac o’i gwmpas ddydd Sadwrn, 13 Gorffennaf.\nMae arwyddion a byrddau gwybodaeth newydd wedi cael eu dadorchuddio ym Mharc Aberdâr gan Roy Noble OBE sy’n ŵr enwog ar y teledu a’r radio. Hefyd mae Geoffrey Evans, sy’n awdur a hanesydd lleol, wedi lansio ei lyfr newydd, Aberdare Park: A Guide and Short History.\nYn ôl y Cynghorydd Ann Crimmings, Aelod o’r Cabinet ar faterion yr Amgylchedd, Hamdden a Gwasanaethau Treftadaeth, a hefyd aelod dros ward Gorllewin Aberdâr a Llwydcoed: “Mae Parc Aberdâr yn drysor yng nghoron Aberdâr, sy’n cael ei alw’n lleol fel Brenhines y Cymoedd.\n“Ers 150 blynedd, mae Parc Aberdâr wedi denu ymwelwyr ledled y byd drwy gydol y flwyddyn, a bydd yr achlysur yma’n dathlu’r Parc syfrdanol yma mae modd i ni i gyd fod yn falch ohono. Hefyd, hoffwn i dalu teyrnged i’r grŵp sef Cyfeillion Parc Aberdâr, sy’n rhoi o’i amser er mwyn diogelu treftadaeth y parc. Gwna staff y Cyngor ymdrech anhygoel er mwyn gofalu a chynnal y tiroedd fel bod modd i bawb eu mwynhau.\n“Gobeithia i bydd pawb yn galw heibio i Barc Aberdâr ar 13 Gorffennaf a’n helpu ni i ddathlu mewn steil!”\nBydd Diwrnod Dathlu Aberdâr Parc, ddydd Sadwrn, 13 Gorffennaf, yn dechrau am 11am yn Sgwâr y Llyfrgell, canol tref Aberdâr. Bydd perfformiadau gan Fand Pres Llwydcoed, Côr Merched ‘Dare to Sing’, Côr Meibion Cwm-bach, Lleisiau Cwmdâr, Canwyr Clwb Rygbi Aberpennar ac unawdwyr.\nWedyn, bydd y dathliadau yn symud i Barc Aberdâr am 1-4pm, gydag atyniadau fel Gemau Traddodiadol i Blant gan gynnwys Ras Daten a Llwy, Rasys Teircoes, Ras Whilber, Ras Gyfnewid gyda Rhwystrau a Helfa Sborion.\nBydd ‘Perfformiadau yn y Parc’ gan Fand Pres Llwydcoed, Canwyr Phoenix, Lleisiau Cwmdâr, Côr Aberpennar ac unawdwyr. Hefyd bydd achlysur agor y parc 150 blynedd yn ôl yn cael ei ail-greu, gyda phobl yn gwisgo dillad Fictoraidd.\nBydd A J Aerobics yn cynnig sesiynau blasu gymnasteg a bydd Clwb Pêl-droed Llwydcoed yn cynnal gweithgareddau pêl-droed i blant. Hefyd bydd Arddangosiad Band Jas gyda’r Penywaun Paraders, sesiwn blasu bowls ar y lawnt fowlio gyda Chlwb Bowlio Aberdâr, gweithgareddau Clwb Tenis Aberdâr, arddangosfa gan Heddlu De Cymru a sioe hen feiciau modur. Bydd Gwasanaeth Tân ac Achub De Cymru yna hefyd.\nBydd Te Prynhawn yn null Fictoraidd ar gael yn ardal y caffi.\nCafodd Parc Aberdâr, neu ‘Parc y Bobl’ fel cafodd ei alw yn y blynyddoedd cynnar, ei agor yn swyddogol ar 29 Gorffennaf, 1869. Fe oedd y parc cyhoeddus cyntaf yng Nghymru.\nRoedd y tir, bron 50 erw, yn rhan o hen dir comin Hirwaun, a chafodd ei roi i wardeiniaid ac i oruchwylwyr eglwys blwyf Aberdâr ar gyfer ‘lles y bobl’.\nRhoddodd cadeirydd bwrdd iechyd lleol Aberdâr, Rees Hopkin Rhys, yr arian tuag at Barc Aberdâr. Er ei fod wedi mynd yn ddall 10 blynedd ynghynt, roedd e’n effro i’r buddion a’r prydferthwch y byddai parc cyhoeddus yn eu rhoi i'r gymuned leol.\nCafodd y wal ar hyd terfyn y parc ei hadeiladu ym mis Mawrth 1863 a chafodd William Barron ei gomisiynu i gynllunio ac i greu tirwedd hudol Parc Aberdâr. Roedd e’n arddluniwr enwog, ac ymhlith ei brosiectau eraill roedd Tŷ Chatsworth, Gerddi Botanegol Brenhinol yr Alban a thiroedd Castell Elvaston yn Swydd Derby.\nHefyd dyluniodd e ar gyfer y gantores opera enwog Adelina Patti, yng Nghraig-y-nos, Sir Frycheiniog, a llawer mwy o safleoedd trefol ledled y DU.\nAr ddiwrnod agor swyddogol Parc Aberdâr yn haf 1869, roedd y rhan fwyaf o siopau lleol ar gau a chanodd clychau’r eglwys i ddathlu tra gorymdeithiodd mintai o bobl o ganol y dref, wedi’i harwain gan Fand Gwirfoddolwyr Lleol.\nCafodd cychod pleser eu cyflwyno ar y llyn yn 1887 pan roddodd trefnydd angladdau lleol 3 chwch rhwyfo o’r enwau Ruth, Naomi a Rebecca i'r Parc. Ailgyflwynodd y Cyngor gychod ychydig o flynyddoedd yn ôl a pharhân nhw yn atyniad poblogaidd i drigolion ac i ymwelwyr. Cafodd y baddonau cyhoeddus, neu Faddonau’r Coroni, eu hagor, ar Ddiwrnod Coroni 1902.\nYn 1910, prynodd y Cyngor lwyfan band cyfarwydd, sydd ym Mharc Aberdâr o hyd. Cafodd pafiliwn ar gyfer bwyd a diod, sy’n edrych dros y llyn, ei agor yr un flwyddyn.\nRhoddodd Syr William Thomas Lewis, arglwydd cyntaf Aberdâr, y ffynnon, sydd tu ôl i’r pafiliwn, i'r Parc. Cafodd y ffynnon ei dadorchuddio yn 1911 er mwyn coffáu Coroni Brenin Siôr V a Brenhines Mary, a ddaeth i Aberdâr a Pharc Aberdâr y flwyddyn ganlynol. Rhoddodd y Brenin a’r Frenhines ddau alarch i Barc Aberdâr ar yr adeg honno.\nDechreuodd Rasys Ffordd Parc Aberdâr enwog yn 1950 ac maen nhw mor boblogaidd heddiw ag erioed, gan ddenu miloedd o ymwelwyr.\nCynhaliodd Aberdâr yr Eisteddfod Genedlaethol yn 1861, 1885, a 1956. Cafodd Eisteddfod 1956 ei chynnal yn y Parc ac mae Cerrig yr Orsedd yn atgof parhaus o’r achlysur hwnnw.\nDaeth Taith Prydain i Rondda Cynon Taf yn 2016 a Pharc Aberdâr oedd man cychwyn swyddogol un rhan o’r ras. Roedd y seiclwyr Olympaidd Syr Bradley Wiggins, Mark Cavendish MBE ac Owain Doull MBE ymhlith y rheiny a gymerodd ran.\nTrefna Cyfeillion Parc Aberdâr Ddathliadau Parc Aberdâr, gaiff eu cynnal ddydd Sadwrn, 13 Gorffennaf, a bydd Cyngor Rhondda Cynon Taf yn eu cefnogi.


HAFAN AROS HUNAN ARLWYO WALES COTTAGE HOLIDAYS\nMae gennym fwy na 20 o eiddo cysurus a chartrefol yng Nghaerdydd erbyn hyn – hyd yn oed yng nghanol prysurdeb y ddinas.\nMae Wales Cottage Holidays yn fusnes sefydledig a phrofiadol holiday lettings. Rydym yn asiantaeth deuluol annibynnol sy’n gweithredu ledled Cymru fach. Mae ein llwyddiant yn seiliedig ar y ffaith ein bod yn cynnig gwasanaeth gwych a bod gennym brofiad heb ei debyg.\nGyda mwy na 1000 o eiddo ledled Cymru, rydym yn mwynhau’r gwaith o baru pob ymwelydd ag eiddo a gwyliau sydd wrth ei fodd. Mae gennym fwy na 20 o eiddo cysurus a chartrefol yng Nghaerdydd erbyn hyn – hyd yn oed yng nghanol prysurdeb y ddinas. P’un ai yw hynny at ddibenion corfforaethol neu hamdden.\nMae ein timau archebu eiddo a pherchenogion yn byw ac yn gweithio yng Nghymru ac wrth eu bodd yn helpu cwsmeriaid i ddod o hyd i’r eiddo priodol. Mae sawl aelod o’r tîm wedi bod gyda ni ers sawl blwyddyn ac rydym o’r farn bod eu gwybodaeth am Gymru a’u dealltwriaeth o’r farchnad bythynnod gwyliau lleol yn un o’n cryfderau unigryw.\nMae ein tîm pwrpasol yma yn Wales Cottage Holidays yn barod ac yn disgwyl i drin eich ymholiadau ac mae ein swyddfa ar agor o ddydd Llun i ddydd Sadwrn, yn ystod oriau swyddfa arferol a thu hwnt.\nMae ein hymrwymiad i ofal cwsmeriaid bob amser yn flaenoriaeth i ni ac rydym yn falch iawn o fod yn ddeiliad achrediad Croeso Cymru dan y Cynllun Asiantaeth Sicrwydd Ansawdd. Yn rhan o hyn, rydym yn ofalus iawn wrth ddewis eiddo i ymuno â’n portffolio. P’un ai a yw eiddo yn fach neu syml, yn fawr neu foethus neu’n gyfforddus a chartrefol, mae ein holl eiddo yn bodloni ein Gofynion Mynediad Isaf. Mae ein haseswyr mewnol yn dilyn meini prawf llym er mwyn sicrhau y dyfernir gradd seren deg a chywir drwy gydol y portffolio cyfan.\nRydym yn gobeithio y byddwch yn ystyried bod hyn yn ddefnyddiol wrth eich helpu i ddewis y bwthyn priodol i chi.


Prosiect Airbus A32x FD-FMC v1.55: dim rhestr o SID / STAR yn y FMC\nCwestiwn Prosiect Airbus A32x FD-FMC v1.55: dim rhestr o SID / STAR yn y FMC\n2 3 flynyddoedd mis yn ôl #814 by CL38\nRwy'n postio'r cwestiwn hwn oherwydd ni allaf fynd allan o drwbl am sawl diwrnod.\nFy mhroblem: ar ôl gosod Project Airbus A32x FD-FMC v1_55 (meddalwedd wedi'i lawrlwytho o library.avisim.net) pan fyddaf yn lansio'r cais o P3DHedfan am ddim _v4 gyda chynllun hedfan am ddim o Nice-Côte d'Azur i London Heathrow, ac ar ôl cychwyn peiriannau ar y FMC nid oes gennyf y rhestr SID / STAR ac mae'r bysellfwrdd FMC yn anactif.\nRwyf wedi sylwi bod llawlyfr gosod yr addon yn dangos bod yn rhaid i'r math hwn o ddigwyddiad ddod o osod XMLTools3D.dll gwael neu ddatganiad gwael yn y DLL.xml ond ni welaf y camgymeriad a wnes yn fy ngosodiad.\nBeth rydw i wedi'i wneud:\n- ers misoedd 2 es i o FSX Rhifyn Aur i P3D v4; Roeddwn i wedi gosod y prosiect Airbus hwn o'r blaen FSX heb broblemau ac roedd yn gweithio'n normal;\n- cyn mudo i P3D Rwy'n dadosod FSX a fy addonau;\n- ar ôl gosod P3D Ailosodais FSX (ac eithrio Cyflymiad) i adfer awyrennau sydd wedi'u cynnwys yn FSX ond yn absennol yn P3D, heb broblem;\n- Fe wnes i ailsefydlu a defnyddio pecyn A320 Familly Mega o Rikoooo, dim problem;\n- Fe wnes i lawrlwytho Project Airbus A32x v1_55 a'i osod yn dilyn y llawlyfr gosod (gosod â llaw ar gyfer P3D v4); Sylwais ar rai anghysondebau rhwng y llawlyfr gosod a'r goeden feddalwedd\n§5: Copïais XMLTools3D.dll i mewn i C \_ Programs \_ Lockheed_Martin \_ Prepar3D_v4\n§5: Creais y ffolder "Modiwlau" yn C \_ Programs \_ Lockheed_Martin \_ Prepar3D_v4 lle pasiais LoggerX.dll\n§ 7: Nid oedd y ffeil FD-FMC_database.kmz yn ffolder FD_FMC ond yn FD_FMC Doc & Manuals; Mi wnes i ei gopïo i'r ffeil FD-FMC;\n§ 7: mae'r ffeil FMC_Path.ini ar goll o v1.55, felly rwyf wedi adfer y FMC_Path.ini o'm fersiwn v1.0 blaenorol a'i gopïo yn y ffolder FD_FMC\n§8.2: Mae'r ffeil DLL.xml yn C \_ ProgramData \_ Lockheed Martin \_ Prepar3D_v4; Rwy'n ychwanegu'r ddau ddatganiad penodedig (XMLTools a LoggerX); yn groes i'r hyn a nodir tybed a yw'r ffeil hon ym mhrif ffolder P3D fel y nodwyd;\n- A phan lansiais fy hediad am ddim, deuthum ar draws y broblem\n- Defnyddiais Project Airbus A32x 1_55 o FSX (mae'r gosodiad yn awtomatig); Cyfarfûm â phroblemau 2 i wybod peidio ag arddangos uwchben gyda ↑ 5 a dim FMC gyda ↑ 7; fy mod wedi datrys trwy osod FSX Cyflymiad; ac yna gweithiodd fy hediad Nice> London gyda SID / STAR yn berffaith.\nMae yna gliw hefyd a allai fod yn bwysig, sef pan fyddaf yn defnyddio FSX Mae gen i negeseuon diogelwch i dderbyn XMLTools.dll fel meddalwedd ffeiliau ac ymddiriedaeth ddiogel, negeseuon diogelwch nad oes gen i pan fyddaf yn eu defnyddio P3Dv4\nOs gall unrhyw un ddweud wrthyf sut i ddod allan o'r sefyllfa wael hon gyda P3D v4, byddwn yn ddiolchgar iawn.


Hirddydd Haf | Asturias yn Gymraeg\nCyhoeddwyd gan: cathasturias | Mehefin 19, 2011\nWrth ddihuno’r bore ma roeddwn yn clywed yr adar a chlychau’r gwartheg. Deuai digon o heulwen rownd ochrau caeadau’r ffenestri imi fod yn siŵr taw diwrnod o haul byddai hi. Yr unig ddewis: eistedd o gwmpas ar y teras drwy’r dydd neu fynd i’r traeth? Y traeth, wrth gwrs. Roedd hi fel diwrnod o Awst yno, ceir ar hyd y ffordd, y barau’n llawn o bobl yn bwyta cinio, a’r traeth ei hun yn llawn o blant bach gyda theganau newydd yr haf: anghenfil môr oren chwyddadwy oedd y gorau.\nMae’n dal yn dwym yn awr, felly rwy’n disgwyl y bydd perarogl y daturas yn dda heno, er mwyn denu gwyfod y nos atyn nhw.\nMae’r agapanthus ar fin blodeuo, ychydig mwy o las yn ymddangos bob dydd.\nMae meddwl am weithredu gwleidyddol fel petai’n perthyn i fyd arall, ond dyna mae miloedd o’r indignados, y cythruddedigion, yn gwneud heno nid yn unig yn Madrid ond mewn dinasoedd ledled Sbaen. Y tro yma maen nhw’n gwrthwynebu’r cynlluniau i achub yr euro: yn eu barn nhw, ni’r bobl fydd yn talu am ffolineb bancwyr a gwleidyddion. Maen nhw’n benderfynol o gael protest di-drais, yn wahanol i’r hyn a welyd yng ngwlad Groeg. Y diwrnod o’r blaen fe wnaeth un o’r sianeli cabl, Telemadrid, ddefnyddion lluniau o Athens i sôn am y gwrthdystiadau heddiw. A’u hesgus: o, ‘run peth yw’r ddau.\nCofnodwyd yn Asturias, gwleidyddiaeth | Tagiau: agapanthus, datura, gwrthdystio, haf, traeth\n« Adfer Avilés\nYr Economi, Twpsyn »


Cymryd Eich Gwefan yn Rhyngwladol gyda Chwilio | Martech Zone\nDydd Mercher, Awst 10, 2011 Dydd Iau, Hydref 27, 2011 Douglas Karr\nRydyn ni wedi cael yr her a'r hwyl o weithio gydag ychydig o gleientiaid ar awgrymiadau i fynd â'u gwefan rhyngwladol o ran SEO. Mae gennym hefyd gleientiaid eraill nad ydyn nhw eisiau graddio'n rhyngwladol ond sy'n cael tunnell o draffig rhyngwladol. Nid yw cael peiriant chwilio fel Google i ddeall eich bwriad ar gyfer lleoleiddio neu ryngwladoli mor hawdd â sefydlu'r wlad darged mewn Gwefeistri ... mae'n cymryd llawer mwy o waith.\nDistyll yn ymgynghoriaeth SEO rhyngwladol y gwnaethom ei llogi i weithio gydag un o'n cwsmeriaid ac fe wnaethant ddarparu cyngor gwych yr oeddem yn gallu ei droi'n ganlyniadau ar gyfer 3 o'n cleientiaid. Gwnaeth distyll yn ddiweddar a cyflwyniad ar rywfaint o ddadansoddi data am fynd â'ch gwefan yn rhyngwladol.\nRhai o'r canfyddiadau:\nParthau lefel uchaf rhyngwladol gweithio'n well nag is-barthau neu is-ffolderi. Felly, er enghraifft, os ydych chi am fod yn yr Eidal, mynnwch eich parth gyda'r .it tld.\nCyfieithu iaith peiriant yw ddim yn effeithiol. Gofynnwch i un o'm cleientiaid a ddefnyddiodd y gair aelod gyda chyfieithiad peiriant Rwsiaidd ... cafodd ychydig o gwtsh a llawer o ymddiheuriadau.\nMae cael cyfeiriadau lleol (swyddfeydd anghysbell) a rhifau ffôn ar y gwaith lleol.\nMae cael cysylltiadau allanol lleol ar y safle yn aneffeithiol yn y bôn.\nMae cael cysylltiadau mewnol lleol nid yw'r wefan mor bwysig â hynny chwaith ... mae mwy o gysylltiadau i mewn i awdurdod yn well na lleol.\nGweld rhagor o cyflwyniadau o Hannah Smith. Bydd y data o ddadansoddiad Distilled yn cael ei ryddhau yn fuan.\nTags: Mesur CP


Gemau ar-lein Burger - gemau am ddim i bawb!\nGyriant anifeiliaid anwes i mewn\nSiop Byrger Bwyd Cyflym\nSiop Fwyd Coginio Byrgyr\nByrgyrs Cudd Mewn Tryc\nSiop Byrgyr Hapus\nStack Y Burger\nHer Cof Cyflym Bwyd\nBwyty a Choginio\nHer Burger Mwyaf\nFel arfer, mae pob person wedi dewisiadau unigol mewn bwyd ac mae ganddo hoff brydau arbennig, y rhai mae'n bwyta heb lawer o frwdfrydedd, a'r rhai nad ydynt yn achosi yr awydd i fwyta o leiaf darn. Ond er bod bwydydd megis pizza, popcorn, sglodion tatws, sglodion Ffrangeg a byrgyrs yn cael eu caru gan bron pob, y mwyaf y gallwn bob amser yn dewis y llenwad, yn unol â'u chwaeth. Ond y peth mwyaf rhyfeddol bod danteithion coginiol hyn i'w mwynhau gynnig hefyd bron yn creu eu busnes eu hunain, neu yn syml i'w paratoi yn ein cegin, dyfeisio opsiynau gyda gwahanol gynhwysion.\nyn byrgyrs Gemau dangos i chi y broses gyfan, o'r dechrau i'r diwedd, gan wneud hwn heb gymhlethdodau, ond o'r fath prydau hyfryd. Mae'n rhaid i chi ffrio byrgyrs neu bysgod ar gyfer stwffin, torri llysiau, i ffurfio haenau y tu mewn i'r bynsen. Siawns eich bod yn gwybod y bydd y mater yn cael ei stwffio gyda byrgyr, ychydig yn newid ei enw. Os ydych yn rhoi sleisen o gaws y tu mewn – Mae hwn yn caws, pysgod – fishburger, gellir eu rhoi mewn cyw iâr llenwi ac yna bydd yn cael ei alw chikenburger. Gellir ei ddefnyddio yn lle'r cig a tofu byrgyr yna mae'n troi i mewn i tofuburger, ond os byddwch yn cadw at ddeiet llysieuol llym, yna byddwch yn mynd ati gardenburger, a ddisodlodd protein anifeiliaid gyda llysiau –, ffa, corn, ffa soia, pys, corn, madarch, a llin. Wrth i elfennau ychwanegol i wneud byrgyr blasau, i'w roi ar y dewis o letys, cylchoedd winwns, tomato, ciwcymbr, ffres neu halltu, a'i ddefnyddio fel mayonnaise saws, sos coch a llawer o rai eraill.\nMae gêm adnabyddus Burger Meistr, lle y cogydd ifanc gynlluniwyd i fynd ar y ffordd o ffurfio ei yrfa ym maes busnes coginiol. Mae'n arbenigo wrth baratoi byrgyrs a phrydau eraill oherwydd nid oedd yn disgwyl. Ond edrychwch pa mor wych y mae'n gwneud ei waith! Mae ei sgiliau yn cynyddu o lefel i lefel, mae nifer y llenwadau a sawsiau cynyddu ymwelwyr llwglyd y bwyty mwy ac roedd bron yn hedfan dros ei stondin, gan geisio cyflawni pob gorchymyn yn union gyfeiriad y cwsmer, heb oedi'r tro. Mae'r gwaith hwn yn anodd, ond ni fydd ffi yn cadw aros. Po fwyaf y byddwch yn gwerthu'r bwyd, y mwyaf o arian a enillir, sy'n golygu y gallwch brynu offer newydd ar gyfer y gegin, ehangu'r ystod o gynnyrch ac i wneud lle ar gyfer pobl yn fwy cyfforddus, yn ddeniadol, yn gyfforddus.\nMae'r bwyty byrger gêm, yn arcêd gyda ffocws masnachol y gameplay. Yma, nid ydych yn unig yn cael hwyl ac yn ennill y brifddinas, sydd wedyn yn cael ei roi yn y datblygiad pellach ei sefydliadau. Mae'n angenrheidiol i gymryd i ystyriaeth yr holl fanylion o dreulio amser, oherwydd mae'n bwysig dyrannu elw fel bod pob maes gweithgaredd yr un mor ddatblygedig o ran offer. Er enghraifft, bellach pan fyddwch yn cyrraedd amser prynwyr i fragu coffi â llaw neu mewn hen beiriant coffi yw, ond os byddwch yn prynu peiriant espresso drud, bydd yn paratoi'r diod yn gyflym ac mewn symiau mawr, ac ni fyddwch yn canolbwyntio ar y ffordd gormod.\nMae pob byrger rhad ac am ddim gêm yn cael ei gyflwyno i'ch sylw ac yn cynnig amodau gwahanol guympleya. Er nad yw hanfod y syniadau yn newid, ond mae bob amser yn braf i ddod o hyd i rywbeth anarferol neu'n wahanol i'r fersiwn blaenorol.\nGallwch lawrlwytho byrgyr gemau rhad ac am ddim ar eich cyfrifiadur neu fwynhau'r fersiynau ar-lein. Byddant yn eich helpu i ehangu eich gwybodaeth wrth lunio brechdan poblogaidd o'r fath a rhoi cynnig ei hun fel dyn busnes. Felly mae'r cynnig yn anodd peidio â chael dy ddenu.


clwb malu cachu - dyddiadur alci hypocondriac press release\nllyfr sydd hefyd yn brofiad\nMae cyhoeddwyr llyfr newydd Gruffydd Meredith wedi mynd ati i mewn ffordd wahanol i geisio annog pobl ifanc i brynu llyfr Cymraeg. Ar ôl trio gwahanol ddulliau eraill, er enghraifft gwerthu llyfrau mewn tafarndai, mae gwasg Y Lolfa yn cynnig copi o CD gan MC Mabon am ddim gyda phob copi or llyfr Dyddiadur Alci Hypocondriac. Yn ôl Garmon Gruffudd o wasg Y Lolfa:\n"Gan fod Gruffydd Meredith yn fwy enwog fel canwr rap nag fel awdur o nin meddwl y bydde fen ffordd dda o gael pobl i brynu ei lyfr. Y syniad yw fod y darllennydd yn rhoir CM ymlaen wrth ddarllen y llyfr, ac os ydyn nhw am fwynhaur profiad celfyddydol ir eithaf dyle nhw hefyd yfed chwech can o Stella yr un pryd."\nMaer llyfr syn gofnod o fywyd diogyn syn crwydro o fed-sit i fed-sit ac o glefyd i glefyd hefyd yn cynnwys dwsinnau o ffotograffau du a gwyn a thoriadau papur newydd bisar syn ychwanegu at naws y llyfr. Maer awdur yn ogsystal â disgrifio uffern bywyd bedsit yn athronyddu ar fywyd yn ei ffordd amharchus ei hun, er enghraifft:\n"Pam ffyc bod hen bobl yn codi more gynnary er mwyn neud bygyr ôl trwy'r dydd tra gallen nhw gysgu tan ddau y pnawn ac yne gwylio'r teli, cymryd drygs ac yfed llwythi o alcohol a chael eu harestio gyda'r nos."\nMaer CD syn dod am ddim gydar llyfr yn unigryw gan mai hon ywr CD gyntaf yn y Gymraeg heb sôn am y Saesneg i gael i recordio ar ddictaffôn.


Polisi Cwci - Bwrdd lechyd Prifysgol Bae Abertawe\n› Polisi Cwci\nEfallai y byddwn yn defnyddio cwcis ar y wefan hon i ddarparu'r profiad gorau i'n defnyddwyr. Os yw'r meddalwedd yr ydych yn ei ddefnyddio i weld y wefan hon (eich porwr) yn barod i dderbyn cwcis, a'ch bod yn parhau i ddefnyddio'r wefan, byddwn yn cymryd hynny i olygu eich bod yn derbyn ein defnydd o gwcis. Os dymunwch wneud hynny, gallwch newid gosodiadau eich porwr, ond efallai na fydd rhai o nodweddion y wefan hon, a llawer o safleoedd eraill, yn gweithio fel y byddech yn disgwyl.\nFfeiliau testun bach yw cwcis sy'n cael eu rhoi ar eich cyfrifiadur neu'ch dyfais symudol gan wefannau rydych chi'n ymweld â nhw. Fe'u defnyddir gan y rhan fwyaf o wefannau modern i alluogi ymarferoldeb, i helpu'r safle i weithio'n fwy effeithlon, neu i ddarparu gwybodaeth am y defnydd o'r safle i'r perchnogion.\nNid yw ein cwcis yn cynnwys unrhyw wybodaeth bersonol amdanoch chi, ac nid ydynt yn cadw unrhyw wybodaeth am ba safleoedd y gwnaethoch ymweld â nhw cyn i chi ddod yma. Rydym yn defnyddio cwcis perfformiad a swyddogaeth cwbl angenrheidiol yn unig.\nGallwch osod eich porwr i beidio â derbyn cwcis. Fodd bynnag, os gwnewch hyn, efallai na fyddwch yn gallu defnyddio rhai nodweddion safle sy'n dibynnu ar gwcis.\nMae'r rhan fwyaf o borwyr gwe yn caniatáu rhywfaint o reolaeth ar y rhan fwyaf o gwcis drwy osodiadau'r porwr. I ddarganfod mwy am gwcis, gan gynnwys sut i weld pa gwcis sydd wedi'u gosod a sut i'w rheoli a'u dileu, ewch i www.aboutcookies.org neu www.allaboutcookies.org (gwefannau allanol, ar gael yn Saesneg yn unig), neu defnyddiwch y swyddogaeth "Help" yn eich porwr.\nGellir defnyddio'r cwcis canlynol ar y wefan hon:\n000HIDECOOKIEMESSAGE Os ydych yn clicio ar y botwm i guddio neges y cwci sy'n cael ei arddangos pan gyrhaeddwch y safle am y tro cyntaf, byddwn yn gosod cwci fel ein bod yn gwybod i beidio ag arddangos y neges eto.\nDefnyddir y cwcis hyn i gasglu gwybodaeth am sut mae ymwelwyr yn defnyddio ein gwefan. Trwy ddeall hyn, gallwn wella cynnwys a mordwyo er mwyn diwallu anghenion ein hymwelwyr yn well. Mae'r cwcis yn galluogi Google i gasglu gwybodaeth yn ddienw, gan gynnwys nifer yr ymwelwyr â'r safle, lle mae ymwelwyr wedi dod i'r safle a'r tudalennau yr ymwelwyd â nhw. Yna mae'r wybodaeth hon ar gael i ni ar ffurf siartiau ac adroddiadau.\nI ddewis peidio â chael eich olrhain gan Google Analytics ar draws yr holl wefannau ewch i; yma\nGwasanaethau Google Eraill\nGellir gosod y cwcis rhestredig o ganlyniad i'n defnydd o wasanaethau Google eraill megis Google Maps, Google Translate neu fotwm Google "Plus One". Bydd y cwcis a osodir yn amrywio yn dibynnu ar y gwasanaethau a ddefnyddir, a'ch perthynas chi â Google. Nid oes gennym unrhyw reolaeth dros, na mynediad at y cwcis hyn. Gweler Polisi Preifatrwydd Google (Gwefan allanol, Saesneg yn unig) am fwy o fanylion.\nOs byddwn yn mewnosod fideos YouTube ar y wefan hon, gall YouTube osod cwcis ar eich cyfrifiadur. Nid oes gennym unrhyw reolaeth dros, na mynediad at y cwcis hyn. Gan fod Google yn eiddo i Google, mae Polisi Preifatrwydd Google yn berthnasol iddo.\nEnwau cwcis sy'n dechrau gyda "BIGIP" Mae gennym nifer o weinyddion gwe gwahanol. Defnyddir y cwci hwn i gadw eich sesiwn wedi'i gysylltu â'r un gweinydd gwe.


Browzer :: Prifysgol Abertawe | Article - Sychwch Eich Dillad Ar Y Lein Ddillad 10302\nSychwch eich dillad ar y lein ddillad\nBy ELeyshon 12 Apr 2015\nMae pob un ohonom yn gwybod nad yw sychu eich dillad yn yr awyr agored bob amser yn bosib (dyma Abertawe wedi’r cyfan!) ond nawr ein bod hanner ffordd trwy fis Ebrill a’r haul yn dechrau disgleirio, mae wir yn opsiwn i’w ystyried!\nMae osgoi defnyddio’r sychdaflwr yn arbed arian ac ynni.\nOs mai rhoi eich dillad ar y rheiddiaduron i’w sychu yw’ch arfer chi, STOPIWCH!\nMae sychu eich dillad yn y tŷ yn achosi lleithder sy’n arwain at leithder yn y tŷ sy’n creu amgylchedd i sborau llwydni dyfu.\nOs nad oes gennych chi lein ddillad, buddsoddwch mewn hors ddillad na fydd yn costio mwy na £10 i chi a’ch cyd-breswylwyr mewn lleoedd fel Wilkinsons os nad oes un gennych chi yn barod.\nCanllaw syml i smwddio Sut i helpu eich iechyd meddwl yn ysto cloi i lawr Blog 100 Niwrnod o Gyfyngiadau Symud gan Olivia Sut i ddarllen eich mesuryddion Cwestiynau Cyffredin ynghylch pandemig Covid-19 Darganfyddwch & helpu eraill yn ystod ynysn Dyma ein Tîm: Kev Child Manteisio i'r eithaf ar eich cyfnod yn lasfyfyriwr Be ti’n ei wylio? Ydych chi am greu blog/flog myfyriwr? Mewn i arfer Cyflwyno’r Tîm: Matthew Turner Pethau na ddylech eu fflysio lawr y toiled... Immobilise - Helpwch i ddal y lladron Profiad gwirfoddoli rhithwir Olivia


‘Security, Policy-makers and intelligence’ - Prifysgol Aberystwyth\nYr Arglwydd Robertson o Port Ellen\nY Seithfed Ddarlith Flynyddol, a draddodwyd gan\nY Gwir Anrhydeddus Arglwydd Robertson o Port Ellen KT GCMG HonFRSE DUniv PC\nRoedd yr Hen Neuadd dan ei sang ddydd Mercher, 17 Tachwedd, i glywed yr Arglwydd Robertson o Port Ellen draddodi Seithfed Ddarlith Flynyddol y Ganolfan Astudiaethau Cudd-wybodaeth a Diogelwch Rhyngwladol.\nMewn araith ddifyr a heriol a oedd yn broc i’r meddwl, cynigiodd yr Arglwydd Robertson sawl cip a myfyrdod ar gudd-wybodaeth a llunio polisïau, wedi’u seilio ar ei brofiad maith yn rhinwedd ei swydd fel Ysgrifennydd Amddiffyn Llafur o 1997 tan 1999 gyntaf, ac wedyn fel Ysgrifennydd Cyffredinol NATO o 1999 tan 2004.\nDechreuodd y ddarlith drwy ein hatgoffa yn amserol “nad yw cudd-wybodaeth erioed wedi bod yn gymaint o bwnc llosg ag y mae hi ar hyn o bryd”. Pwysleisiodd y ddarlith yr anawsterau sydd ynghlwm wrth ddefnyddio cudd-wybodaeth i wneud penderfyniadau hollbwysig ar ddiogelwch cenedlaethol. Ni all cudd-wybodaeth gael gwared ar bob ansicrwydd, ac ni ddylid disgwyl hynny. Ac ni all ychwaith godi baich trwm y penderfyniadau oddi ar ysgwyddau arweinwyr gwleidyddol.\nI ategu ei bwyntiau, rhoes yr Arglwydd Robinson ddwy enghraifft o’i brofiad personol o lunio polisi a gwneud penderfyniadau fel rhan o’r llywodraeth: Ymgyrch ‘Desert Fox’ (cyrchau awyr y Cynghreiriaid yn ymosod ar bencadlys a rheolaeth Arfau Dinistr Torfol Irác tua diwedd 1998), a’r ymosodiadau ar dargedau milwrol y Serbiaid yng Nghosofo a Serbia yn 1999. Roedd y ddwy ymgyrch yn golygu ymosodiadau milwrol a’r ddwy, yn y bôn, wedi’u gyrru gan gudd-wybodaeth gyfrinachol.\nDyfynnodd yr Arglwydd Robinson eiriau Syr David Omand, cyn gydlynydd cudd-wybodaeth cenedlaethol Prydain, a ddywedodd, “’Os yw pob gwybodaeth yn rym, mae cudd-wybodaeth gyfrinachol yn rym â nerth tyrbo’”. Roedd y ‘grym nerth tyrbo’ hwn wedi’i reoli gan yr angen i amddiffyn y ffynonellau a ddefnyddiwyd a’r asiantau sy’n darparu’r gudd-wybodaeth gyfrinachol ac mae’n rhaid i’r sawl sy’n gwneud y penderfyniad gadw’r ddysgl yn wastad rhwng y cyfrifoldeb hwnnw, ac eto, ar yr un pryd, bod mor agored â phosib wrth gyfiawnhau’r camau sy’n cael eu cymryd.\nYn ôl profiad yr Arglwydd Robertson “mae’n rhaid i’r rhai sy’n gwneud penderfyniadau bwyso a mesur yr asesiadau, ystyried pob caveat, anwybyddu’r siarad mawr, meddwl am y ‘cyhoedd cyffredinol’ a’i ddiogelwch, a dod i benderfyniad. Gwneud rhywbeth neu beidio â gwneud dim.” Ni all arweinwyr gwleidyddol cenedlaethol osgoi baich cyfrifoldeb y penderfyniad.


Tennessee Randall - Prifysgol Abertawe\n‘Tyst i ganlyniad gwaith caled parhaus, ymroddiad a gwir angerdd am chwaraeon.’\nMae Tennessee Randall, Pencampwr Cicfocsio Ewropeaidd ac enillydd Pencampwriaeth y Byd, yn enghraifft amlwg o’r doniau rhagorol sydd gennym yng Nghymru. Mae galluoedd ymladd y seren chwaraeon ifanc a dawnus hon yn werth eu pwysau mewn aur ac mae hi’n haeddu sylw am ei chyfres o fuddugoliaethau ledled y byd. Cawsom sgwrs â Tennessee, sy’n astudio am radd Meistr mewn Seicoleg ym Mhrifysgol Abertawe i ofyn beth sydd ar y gorwel.\n“Mae Chwaraeon wastad wedi bod yn rhan enfawr o’m bywyd”\nMae ganddi 15 mlynedd o brofiad yn y gamp ar ôl cael cyflwyniad i gicfocsio pan oedd hi’n saith oed, ochr yn ochr â’i chwaer yn y ganolfan hamdden leol yn Llanelli. Drwy waith caled a dyfalbarhad, ni chymerodd Tennessee amser hir i greu argraff ac aeth ymlaen i ennill Pencampwriaeth y Byd i ymladdwyr iau. Ar ôl ymuno â rhengoedd yr ymladdwyr hŷn, enillodd Tennessee fedal efydd ym Mhencampwriaethau’r Byd a’r wobr arian yn y Pencampwriaethau Ewropeaidd. Heddiw, Tennessee yw Pencampwr Cicfocsio’r Byd yn sgil ennill ei medal aur yn Nhwrci yn 2019. Disgrifiwyd y gamp wych hon fel ei “nod pennaf am y pum mlynedd diwethaf”. Bydd Tennessee hefyd yn amddiffyn ei theitl Ewropeaidd yn nes ymlaen eleni ar ôl ennill medal aur yn Slofenia yn 2018. Os bydd hi ymhlith yr enillwyr medal yn y gystadleuaeth hon, bydd Tennessee yn cymhwyso am Gemau Ymladd y Byd a gynhelir yn Kazakhstan yn 2021.\n“Mae hi wedi cymryd tair blynedd o waith caled ond roedd yn werth ei wneud yn bendant.”\n“Mae’r ysgoloriaeth chwaraeon wedi bod yn help enfawr. Mae derbyn arian at gostau teithio a digwyddiadau rheolaidd yn rhyddhad mawr i mi. Mae’n wir, pethau bach sy’n gwneud gwahaniaeth, fel aelodaeth o’r gampfa, yr hawlen barcio a gweithdai maeth am ddim; y mynediad i gyfleusterau a’r cymorth fyddech chi ddim yn eu cael fel arall. Ar ben hyn, mae gen i hyblygrwydd i estyn dyddiadau cau fy ngwaith yn y brifysgol i osgoi gwrthdaro â chystadlaethau, sy’n rhywbeth gwerthfawr dros ben i mi am ei bod hi’n golygu nad oes dim byd yn dioddef.”\nEr gwaethaf y cymorth mae Tennessee yn ei dderbyn drwy ei hysgoloriaeth, ni all gymharu â’r rhwydwaith teulu anhygoel sy’n ei hamgylchynu, sef yr hyfforddiant mae’n ei dderbyn gan ei thad. “Fe sydd wedi fy hyfforddi ers y dechrau, mae’n gwybod beth sy’n fy ysgogi ac mae’n hyfforddwr gwych, felly rydyn ni’n gweithio’n dda gyda’n gilydd. Rydyn ni’n cynnal ein clwb gyda’n gilydd, yn addysgu cicfocsio, ac mae mam-gu a thad-gu yn gwneud eu rhan hefyd, felly menter deuluol go iawn yw hi.”\nMae ei disgyblaeth a’i hagwedd ragorol at waith yn ddigon i ysbrydoli unrhyw chwaraewraig ifanc sy’n ymdrechu i fod ar y brig yn ei maes. Nid yw’r ffordd i lwyddiant yn hawdd ac mae’n gofyn am aberthau hefyd. Mae Tennessee yn dweud mai gwrthod cacennau ei mam-gu – sy’n seren yn y gegin – wrth baratoi am gystadleuaeth yw’r her anoddaf. “Na, fam-gu ewch â nhw oddi yma”. Mae hi’n llwyddo’n eithriadol i gydbwyso’r heriau dyddiol o hyfforddiant dwys, maeth, astudiaethau a bywyd cymdeithasol. Pan ofynnir iddi am ei chyngor i fenywod sy’n ystyried rhoi cynnig ar y gamp, mae Tennessee yn esbonio: “Gyda chicfocsio, does dim angen i chi fod yn ymladdwr, mae’n datblygu llwyth o sgiliau bywyd eraill fel dyfalbarhad, disgyblaeth a hyder yn bendant.”\nMae Prifysgol Abertawe’n falch o fod wedi dyfarnu un o’n hysgoloriaethau chwaraeon dethol i chwaraewraig mor arobryn, ddiwyd ac ysbrydoledig. Dymunwn bob llwyddiant i Tennessee a gobeithiwn y bydd myfyrwyr-athletwyr ledled Cymru a’r byd yn dilyn ei hesiampl.


Thema Lan y Môr Primary Resources - Cyfnod Sylfaen/ - Page 1\nLan y Môr Primary Resources\n<< Back to: Thema Lan y Môr Upgrade to Classic to download all of these resources!\nPwerbwynt llawn gwybodaeth am yr RNLI. Dysgwch am y badau achub, llongau hofran a'r gweithwyr a gwirfoddolwyr arbennig.\nPatrymau Sy'n Ailadrodd Hufen Iâ\nDyma adnodd hyfryd i'r plant ymarfer adnabod lliwiau a phatrymau! Ydy'r plant yn gallu gorffen y patrymau?\nDyma adnodd sydd yn cynnwys y prif eirfa ar gyfer yr Ardal Dywod gyda geiriau allweddol ar bob poster ac un o'n darluniau gwreiddiol ni. Gwych ar gyfer arddangosfa, i ddechrau trafodaeth a chyfeirio atynt.\nTaflen adio sy'n defnyddio darluniau thematig er mwyn creu symiau gweledol. Mae'r daflen yn cynnwys 5 swm gwahanol, gwych ar gyfer symud ymlaen o gyfri at adio a thynnu.\nAdnodd sydd yn cynnwys y llythrennau 'Ardal Dywod' ar gardiau siap bwcedi y gellir eu torri allan er mwyndefnyddio ar gyfer gweithgareddau, ardaloedd chwarae rôl, arddangosfeydd a mwy.\nTaflen Weithgaredd sydd yn rhoi cyfle i blant chwilio am bysgod penodol, eu lliwio ac yna eu cyfri wrth gofnodi. Perffaith ar gyfer unrhyw thema sydd yn ymwneud a'r mor.


Sgwrsio Piquete. Sgwrsio am ddim gyda dieithryn ar hap yn syth o Piquete.\nCroeso i Chatroulette PiqueteCyswllt i berson aleatory unrhyw le yn y byd. Gyda Chatroulette Piquete gallwch ddewis rhwng yr opsiynau canlynol:- Sgwrs am ddim gyda phob math o bobl o Piquete. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Piquete:


Am dro drwy Fynyddoedd Cambria | Croesco Cymru\nAm dro drwy Fynyddoedd Cambria\nArbenigwr ar Fynyddoedd Cambria a Rheolwr Prosiect ar gyfer Menter Mynyddoedd Cambrian. Mae wedi cerdded y mynyddoedd ers pan yn 8 oed, ac mae bellach yn rhannu'r dirwedd ag eraill yn ei amser hamdden, ddydd a nos.\nMynyddoedd Cambria, Canolbarth Cymru\nNatur, hanes a syllu ar y sêr yng Nghanolbarth Cymru\nMynyddoedd Cambria yw fy hoff le yng Nghymru, ac o ystyried y gystadleuaeth, mae hynny’n ddweud go fawr! Gadewch i ni fynd ar daith drwy gefn gwlad a threfi a phentrefi hardd, gan weld golygfeydd epig ar hyd y ffordd.\nDewch ar daith igam ogam drwy Fynyddoedd Cambria. Mae ein taith yn arwain o Lanllawddog yn y de ar draws y rhanbarth i Ddylife yn y gogledd, un o’r lleoliadau mwyaf arbennig i wylio’r machlud yn y wlad i gyd.\nDafydd Wyn Morgan allan yn tynnu lluniau ar Fynyddoedd Cambria\nYma y mae’r awyr nos ar ei thywyllaf yn Ewrop gyfan, fwy neu lai: mae yma naw Safle Darganfod Awyr Dywyll Dosbarth y Llwybr Llaethog a Pharc Awyr Dywyll Rhyngwladol, sy’n rhoi cyfoeth o ddewis i chi fwynhau syllu ar y sêr.\nSafleoedd Darganfod Awyr Dywyll Mynyddoedd Cambria\n© Alyn Wallace / Cambrian Mountains Initiative\nCanfod y ffordd\nOs ydych hi’n gyrru tua’r gorllewin i gyfeiriad Caerfyrddin ar yr M4, wedyn yr A48, fe sylwch ar y tir yn codi o’ch blaen i’r gogledd. Y bryniau a’r dyffrynnoedd bach yna yw’r arwydd eich bod wedi cyrraedd gwlad Mynyddoedd Cambria! Dyma awgrym am llwybr i’w ddilyn, gyda mannau i gael saib ar hyd y ffordd.\nTirweddau Mynyddoedd Cambria\n© Scott Waby Photography / Cambrian Mountains Initiative\nLlanllawddog. Enwyd y pentref bach hwn i adlewyrchu’i dreftadaeth – y sant lleol Llawddog. Yn y pentref, ceir eglwys o’r 12fed ganrif, wedi’i hamgylchynu â choedwig a arferai fod yn goedwig frenhinol.\nBrechfa. Ceir llu o wybodaeth a nwyddau amrywiol yn y siop gymunedol dan ofal gwirfoddolwyr. Dylai unrhyw un sy’n ymddiddori mewn shinrin-yoku (ymdrochi yn y goedwig) dreulio amser yng Nghoedwig Brechfa, ble gallwch ddarganfod rhaeadrau a mwynhau'r byd natur. Fel arall, rhowch olew ar gadwyn eich beic mynydd a sgrialwch o gwmpas rhai o’r llwybrau fforest sydd ar gael.\nEdrych allan ar y fferm wynt o bwynt trig Coedwig Brechfa\nI weld y machlud, ewch i’r garn heddwch a godwyd gan y gymuned ar gopa Mynydd Llanfihangel Rhos-y-Corn. Wrth iddi nosi, cewch olygfa anhygoel o’r sêr. Gerllaw, Mynydd Llanllwni yw’r cyntaf o’n Safleoedd Darganfod Awyr Dywyll – lleoliad eithriadol i wylio’r sêr.\nY machlud dros y garn heddwch, Mynydd Llanfihangel, Rhos-y-Corn, Mynyddoedd Cambria, ac awyr dywyll Mynydd Llanllwni\nPentref Talyllychau yw cartref adfeilion eiconig Abaty Talyllychau, a gallwch eu mwynhau ar eich ffordd i dref Llanbedr Pont Steffan. Mae tir y brifysgol ar agor i’r cyhoedd ac yn llecyn hyfryd i ymestyn eich coesau’n hamddenol. Byddai’r bardd Dylan Thomas yn ymweld yn aml â Llanbed, a gall selogion ei waith ddilyn ei lwybr o gwmpas y dref. Argymhellir Gerddi Cae Hir am damaid i’w fwyta a mwy o gerdded – mae gan yr atyniad hwn a leolir ar lethr, hanes diddorol o’r Iseldiroedd, ac mae’n llawn o blanhigion, blodau a choed.\nAdfeilion eiconig Abaty Talyllychau\nPumsaint sydd nesaf, wedi’i enwi ar ôl y pum sant a ddaeth i’r ardal flynyddoedd maith yn ôl, ond mae ymwelwyr heddiw’n fwy tebygol o ddod ar daith o Fwyngloddiau Aur Dolaucothi. Camwch yn ôl drwy amser a dychmygu’r Rhufeiniaid fu yma’n chwilio am aur bron i ddwy fil o flynyddoedd yn ôl.\nMwyngloddiau Aur Dolaucothi\nLlanymddyfri. Dyma dref fendigedig, ond cofiwch mai dyma o ble rydw i’n dod, felly efallai fod gen i ragfarn! Mae gan y dref farchnad liwgar hon siopau bwtîc a lleoedd gwych i aros (peidiwch â derbyn fy ngair i, fe wnaeth yr Arglwydd Nelson aros yn un o’r gwestai yma!). Mae cerflun dur sgleiniog Llywelyn ap Gruffydd Fychan yn taflu’i gysgod dros y dref, er cof am yr arwr Cymreig hwn, a dyma gyfle gwych i dynnu llun.\nCerflun o Llywelyn ap Gruffydd Fychan yn edrych dros Lanymddyfri\nGwnewch yn siŵr eich bod chi’n defnyddio Rheilffordd Calon Cymru, gyda’r orsaf dan ofal gwirfoddolwyr lleol. Ewch ar y trên i Draphont Cynghordy, sy’n fwy na 150 mlwydd oed. Dwi’n hoffi edrych o’r ffenest fan hyn ac esgus mai Harry Potter ydw i ar fy ffordd i Hogwarts (mae’n dirwedd ryfeddol o debyg!).\nAwyrlun o draphont ysblennydd Cynghordy\nLlanwrtyd. Ar ryw adeg yn eich bywyd mae’n sicr y byddwch wedi clywed am y Gemau Byd Amgen, a gynhelir yma. Bydd dewrion yn brwydro i ennill teitl pencampwr Snorclo Cors y Byd, y gellir dadlau mai dyna’r teitl mwyaf apelgar yn holl fyd chwaraeon. Er mai lle bach ydyw, mae digonedd o fannau i aros, bwyta a phethau i’w gwneud yn Llanwrtyd.\nPencampwriaethau Snorclo Cors y Byd yn Llanwrtyd\nBwlch Abergwesyn. Wrth yrru i gyfeiriad Tregaron, byddwch chi’n mynd drwy’r bwlch hwn, cwm epig siâp-u a gerfiwyd gan rewlifoedd. Enwir y darn serth yn lleol fel ‘Grisiau’r Diafol’, her i sawl cerbyd ar hyd y blynyddoedd, heb sôn am y beicwyr niferus sy’n ei ddefnyddio. Mae’r copa’n cynnig golygfeydd ysgubol o Gwm Abergwesyn.\nBwlch Mynydd Abergwesyn yn ei ysblander\nCronfa Ddŵr ac Argae Llyn Brianne. Ger Cil-y-cwm a Rhandir-mwyn, dyma Safle Darganfod Awyr Dywyll arall – perffaith ar gyfer syllu ar y sêr, heb fawr ddim llygredd golau. Mae hefyd yn llecyn hyfryd i gerdded neu feicio yn ystod y dydd.\nLlyn Brianne yn yr heulwen\nGwarchodfa Natur RSPB Gwenffrwd-Dinas. Yn ogystal â bod yn gartref i nifer fawr o adar, mamaliaid a phlanhigion, mae gan y warchodfa hon un o’r ogofeydd enwocaf yng Nghymru, ble byddai’r arwr lleol Twm Siôn Cati’n cuddio rhag yr awdurdodau. Fy hoff adeg i ymweld yw mis Mai a Mehefin pan fydd y clychau gog yn drwch.\nTregaron. Gan gadw ar llwybr Twm Siôn Cati, dyma fan ei eni, ac mae cerflun pren yn coffáu’r lleidr pen-ffordd, y bardd a’r dihiryn lleol. Mae digonedd i’w wneud yma – rhyfeddu at aur Cymru yng Nghanolfan Rhiannon, mwynhau’r bywyd gwyllt yng Ngwarchodfa Natur Cors Caron, a cherdded neu feicio ar hyd Llwybr Ystwyth gan ddilyn cwrs hen drac Rheilffordd y Great Western.\nCerfiadau’n dyddio’n ôl i 1787 y tu mewn i ogof Twm Siôn Cati, cerflun pren o Twm Siôn Cati o flaen Canolfan Rhiannon, Tregaron\nPentref cymunedol bach a elwir gan y bobl leol yn Bont yw Pontrhydfendigaid. Dyma fan geni’r Cymro cyntaf i ddringo Everest, Caradoc Jones. Wrth edrych o’ch cwmpas, gallwch weld yn ddigon hawdd fod ei hoffter am fynyddoedd wedi dechrau o’r crud.\nAbaty Ystrad Fflur. Os ydych chi eisiau cerdded yn hamddenol yn y mynyddoedd, ewch o Ystrad Fflur i lygad Afon Teifi. Piciwch i mewn i ganolfan ymwelwyr yr abaty i ddysgu am ei hanes ac arwyddocâd ysbrydol a diwylliannol yr ardal gyfagos.\nAbaty Ystrad Fflur, Mynyddoedd Cambria, Canolbarth Cymru\nCoed y Bont. Safle Darganfod Awyr Dywyll arall, a lleoliad gwych ar gyfer gweld y Llwybr Llaethog yn ffurfafen y nos – golygfeydd perffaith a dim llygredd golau. Mae llwybrau hyfryd drwy’r goedwig yma hefyd, dan ofal balch y gymuned leol.\nLlecyn i orffwys wrth gerdded o gwmpas coedwig Coed y Bont\nMae gan Bont-rhyd-y-groes hanes a threftadaeth yn y diwydiant mwyngloddio plwm, a gallwch weld yr olwyn ddŵr yn dal i droi yn y pentref. Oddi yma, gallwch ymweld â harddwch Ystâd yr Hafod, yn llawn o lwybrau cerdded a beicio, rhaeadrau, ogofeydd a hyd yn oed fan ble gallwch gerdded drwy ogof a gweld y dŵr yn ffrydio’r ochr arall.\nRhaeadr yn ffrydio drwy ogof ar Ystâd yr Hafod a’r olwyn ddŵr ym mhentref Pont-rhyd-y-groes\nPontarfynach. Mae’n debyg fod y diafol wedi ymweld â’r safle a cheisio twyllo menyw leol i roi’i henaid iddo. Achubodd hi’r blaen arno, a’r pris yr oedd yn rhaid i’r diafol ei dalu oedd adeiladu pont iddi hi. Dyna esbonio enw Saesneg y lle, Devil’s Bridge. Heddiw, gallwch groesi un o dair pont ar y safle, mwynhau’r rhaeadrau gwych a hyd yn oed wylio’r gwneuthurwr siocled lleol, Sarah Bunton, yn creu’i siocled.\nEdrych ar yr olygfa o’r rhaeadrau a siocled blasus ym Mhontarfynach\nPonterwyd. Gallwch gyrraedd y dref farchnad fach drwy fynd drwy safle Coedwig Genedlaethol Cymru arall, sef Coedwig Bwlch Nant yr Arian. Mwynhewch lwybrau beicio mynydd a cherdded, pyllau a llynnoedd bach, yn ogystal â’r Safle Bwydo Barcutiaid Coch poblogaidd. Gwyliwch wrth i heidiau o hyd at 200 o farcutiaid blymio drwy’r awyr uwch eich pen, yn chwilio am ginio. Dyma brofiad anhygoel y mae’n rhaid ei weld i’w goelio.\nBarcutiaid coch yn plymio’n osgeiddig i gydio mewn byrbryd yn y ganolfan fwydo\nPumlumon Fawr. Dyma gopa uchaf Mynyddoedd Cambria, yn 752 metr (2,468 troedfedd). O’r copa gallwch weld yr Wyddfa a Chader Idris i’r gogledd, Pen y Fan i’r de a holl ehangder Bae Ceredigion i’r gorllewin.\nO doriad gwawr hyd y machlud, mae golygfa hardd i’w chael o ben Pumlumon Fawr\nCwmystwyth. Cwm arall gwych siâp-u sy’n datgan eich bod wedi cyrraedd tirwedd newydd. Ewch ymlaen ar hyd y ffordd dwristiaid i Gwm Elan, sy’n llawn o gronfeydd dŵr anhygoel, argaeau enfawr a nodweddion naturiol gwych. Cofiwch aros i edmygu’r olygfa!\nY ffordd droellog drwy Gwm Ystwyth\nCwm Elan. Ewch i ganolfan ymwelwyr Cwm Elan am luniaeth a gwybodaeth am y Parc Awyr Dywyll Rhyngwladol (yr unig un yng Nghymru). Mae’n eithriadol boblogaidd gyda seryddwyr, ffotograffwyr astronomaidd ac unrhyw un sydd eisiau gweld y sêr, y planedau a’r cytserau’n glir. Gallech fod yn ddigon ffodus i weld Gwawl y Gogledd o’r fan hon hefyd. Adeiladwyd cwt gwylio’r awyr dywyll yn ddiweddar er mwyn i bobl gael gweld y sêr mewn digwyddiadau mwy ffurfiol.\nCwm Elan yn y nos a lle hardd ar gyfer beicio mynydd yn ystod y dydd\nMae Rhaeadr yn lle hyfryd i bori yn y siopau, cerdded glannau Afon Gwy, neu bicio i siop goffi neu ystafell de. I’r mwy anturus yn eich plith, ewch ar drywydd y trac pwmp BMX (hyd yn oed os nad oes chwant beicio arnoch chi, mae’n werth ei weld).\nGwarchodfa Natur Gilfach. Teithiwch i gyfeiriad y gogledd orllewin ar yr A470 ar hyd Ffordd Cambria i gyrraedd yma. Gallwch gerdded yn dawel bach ar hyd glan Afon Marteg, ac yn sydyn bydd eog enfawr yn llamu o’r dŵr. Mis Tachwedd yw’r adeg orau i weld hyn.\nLlanidloes, y dref gyntaf ar Afon Hafren. Oedwch i gerdded o gwmpas Coedwig Hafren, pedwaredd Coedwig Genedlaethol Cymru yma ym Mynyddoedd Cambria. Os ydych chi’n hoffi tipyn o bysgota neu hwylio cychod, mae Cronfa Llyn Clywedog gerllaw yn lleoliad heddychlon, hyfryd. Cofiwch oedi ger pwynt gwylio Wynford Vaughan-Thomas. Roedd Thomas yn ddarlledwyr Cymreig annwyl oedd yn caru byd natur. O’r wylfan hon gallwch weld holl ysblander Parc Cenedlaethol Eryri.\nYr argae ar Gronfa Llyn Clywedog a’r olygfa o bwynt gwylio Wynford Vaughan-Thomas\nDylife a Phenfforddlas. Mewn lleoliad perffaith ar gyfer Llwybr Cenedlaethol Glyndŵr a llwybr hir heriol Ffordd Cambria, mae’r gymuned ogleddol hon yn gyforiog o dreftadaeth ddiwydiannol a chwedlau lleol. Gerllaw, gallwch ymweld â chopa trawiadol FoelFadian (564 metr / 1850 troedfedd) a Gwarchodfa Natur Glaslyn.\nGolygfa o’r haul yn machlud o gopa Foel Fadian\nGwnewch yn siŵr eich bod yn gwirio rhagolygon y tywydd a pharatoi eich dillad a’ch offer yn ofalus. Gall mynyddoedd fod yn beryglus yn y niwl, y gwynt a’r stormydd. Ar ddyddiau poeth, bydd angen eli haul a digon o ddŵr.\nMae gan Adventure Smart Wales ddigonedd o gyngor ar sut i wneud ‘diwrnod da yn well’ a’n cyngor ni yw y dylech ei ddarllen cyn cynllunio eich antur.\nEwch i wefan Mynyddoedd Cambria i ddysgu mwy am yr ardal a chynllunio eich ymweliad, neu'r cyfryngau cymdeithasol:\nHoffi Mynyddoedd Cambria ar Facebook\nDilyn Mynyddoedd Cambria ar Twitter\nDilyn Mynyddoedd Cambria ar Instagram\nTanysgrifio i Mynyddoedd Cambria ar YouTube


Diwrnod Tîm Cymraeg Gwaith yn dwyn ffrwyth\nBu diwrnod pwysig yn yr Hen Lyfrgell, Caerdydd ar ddydd Mawrth y 18fed o Fedi lle ddaeth tiwtoriaid iaith y prosiect Cymraeg Gwaith Addysg Bellach ac Addysg Uwch at ei gilydd ar ddechrau tymor newydd y prosiect.\nDyma ail flwyddyn y prosiect Cymraeg Gwaith Addysg Bellach yn dilyn cyfnod peilota llwyddiannus y llynedd lle buddiodd 185 o staff mewn colegau o wersi a sesiynau Cymraeg dan ofal tiwtor iaith. Mae’r prosiect wedi ariannu gan Lywodraeth Cymru drwy law'r Ganolfan Dysgu Cymraeg Genedlaethol gyda thiwtor neu diwtoriaid iaith wedi lleoli ym mhob un o’r 11 Coleg Addysg Bellach ar draws Cymru.\nBwriad y diwrnod oedd trafod ac edrych ymlaen at y tymor newydd, ond yn bennaf rhoi cyfle i’r tiwtoriaid iaith a’r tîm Cymraeg Gwaith gyfarfod wyneb yn wyneb, wneud cysylltiadau newydd a thrafod sut mae’r prosiect yn gweithio yn eu sefydliadau hwy.\nRhaid diolch i Siwan Iorwerth a Dewi George o’r Ganolfan Dysgu Cymraeg Genedlaethol am eu cyflwyniadau, a hefyd i Helen Humphries o Sgiliaith am ei chyflwyniad ac enghreifftiau o sut maen nhw’n cefnogi darlithwyr i ddefnyddio’r ddwy iaith yn y dosbarth.\nEleni, mae gan y sector Addysg Bellach darged i ddarparu 120 awr o Gymraeg ar gyfer 210 o staff er mwyn codi hyder ac yn benodol defnydd y Gymraeg a dwyieithrwydd yn y colegau. Yn ogystal â hyn, rydyn ni wedi gwneud hi’n amod fod 80% o’r staff yma yn staff academaidd felly’n ddarlithwyr neu’n aseswyr er mwyn sicrhau’r cynnydd mewn darpariaeth cyfrwng Cymraeg a dwyieithog o fewn y sector.\nOs ydych chi’n gweithio mewn coleg yng Nghymru, manteisiwch ar y cyfle i fod yn rhan o’r prosiect yma drwy gysylltu gyda’r tîm adnoddau dynol neu’r Hyrwyddwr Dwyieithrwydd yn y coleg.\nAm fanylion cyffredinol neu am fwy o wybodaeth am y cynllun cysylltwch gyda Nia Brodrick, cydlynydd prosiect yn gweithio ar ran ColegauCymru : cymraeggwaithAB@hotmail.com neu rhowch alwad i’r swyddfa ar 02920 522500\n26-09-18 Work Welsh Team day reaps benefits...


Tagine Pysgod wedi'i Byw gyda Tatws, Tomatos a Peppers\nRyseitiau Sitrws Prif Gyffiniau Moroco Bwyd Moroco Bwyd Affricanaidd Prif Gyflenwad Bwyd Môr\nParatowyd y rysáit clasurol Moroccan hwn trwy bywio pysgod cyfan â chermoula gyda thatws, moron, tomatos a phupur gwyrdd - y canlyniad yw zesty, saucy a blasus. Gweinwch yn uniongyrchol o'r dysgl pobi gyda bara Moroco ar gyfer pryd un-dysgl cyflawn.\nDefnyddiwch unrhyw bysgod mawr, gwyn, fel bas y môr, pibell coch neu oren garw. Byddwch yn siŵr i dorri'r tatws a'r moron yn eithaf tenau fel bod y llysiau'n dendro erbyn i'r pysgod orffen coginio.\nAr gyfer paratoi top y stôf mewn tagin traddodiadol, gweler y Rysáit Tagine Pysgod hwn.\n1 i 2 pysgod (cyfan; 2 kg neu 4 1/2 lb. cyfanswm pwysau)\n2 moron mawr (wedi'u torri i mewn i geiniau tenau)\n2 datws mawr (wedi'u sleisio a'u tenau wedi'u sleisio)\n3 neu 4 tomatos (wedi'u sleisio'n denau)\n2 pupur gwyrdd (wedi'u torri i mewn i gylchoedd)\n1 i 2 o pupur chili (cyfan)\n1 i 2 lemwn (wedi'u sleisio)\nsinsir i flasu\n1 olewydd coch llond llaw\nGarnish: 2 llwy fwrdd o bersli wedi'i dorri (neu cilantro)\nAr gyfer y Chermoula:\n1 cilantro criw mawr (wedi'i dorri'n fân)\n4 ewin fawr o garlleg (wedi'i wasgu neu wedi'i dorri'n fân)\n1 llwy fwrdd cwin\n1 llwy de o halen (neu fwy i'w flasu)\nDewisol: 1 llwy de siwgwr\n1/4 edau llwy de saffron (crumbled)\nGolchwch a sychwch y pysgod.\nCymysgwch yr holl gynhwysion Chermoula, gan ychwanegu ychydig mwy o sudd lemwn neu olew llysiau os oes angen i dynnu'r marinâd. Blaswch ac addaswch y tymhorol fel bod y chermoula mor saeth, lemwn, a sbeislyd ag y dymunwch.\nArchebwch ychydig mwy na hanner y chermoula, a defnyddiwch y chermoula sy'n weddill i farinate y pysgod, rhwbio'r chermoula dros y tu allan i'r pysgod ac y tu mewn i'r ceudod.\nGorchuddiwch y pysgod a gadewch i farinate wrth fynd ymlaen gyda'r rysáit. (Neu, rhewewch y pysgod a gadael i farinate o leiaf sawl awr neu hyd yn oed dros nos. Dod â'r pysgod i dymheredd yr ystafell wrth fynd ymlaen â'r rysáit.)\nCynhesu'r popty i 425 ° F (220 ° C). Dysgl pobi olew ysgafn gydag olew olewydd. Dosbarthwch y moron dros waelod y dysgl, gan eu croesi i greu gwely ar gyfer y tatws a'r pysgod. Ychwanegwch y taflenni tatws mewn un haen a'u tymhorau i flasu â halen, sinsir a phupur.\nRhowch y pysgod yn y dysgl pobi a threfnwch y taflenni tomato ar ac o gwmpas y pysgod. Tynnwch y chermoula neilltuedig gydag 1/4 cwpan o ddŵr a sawl llwy fwrdd o olew olewydd, a llwy'r cymysgedd dros y pysgod a llysiau. Ar ben y pysgodyn gyda phupur gwyrdd, sleisys lemwn, pupur chili a olewydd.\nGorchuddiwch y pysgod gyda ffoil alwminiwm a phobi am 25 munud. Tynnwch y ffoil, a pharhau'n pobi am 20 i 30 munud arall, nes bod y pysgod a'r llysiau'n dendr.\nOs nad yw'r hylifau yn y dysgl wedi gostwng i saws trwchus yn ystod y pobi, byddwch chi eisiau gwneud hyn ar y stôf. Arllwyswch y hylifau yn ofalus i mewn i sosban a gorchuddiwch y pysgod i gadw'n gynnes. Lleihau'r hylifau i saws trwchus dros wres canolig i ganolig ac arllwyswch yn syth yn ôl i'r ddysgl pobi. Garnwch gyda'r persli wedi'i dorri a'i weini.\nStephanie's Curried Sinsir a Pysgnau Berlys\nCasserole Noodle Tuna gyda Madarch\nCasserole Ham Gyda Nwdls\nRhostiwch Eich Twrci yn Ddiwedd\nAdobo Seibiant Rwbio Sych (Adobo Seco)


Cyfres 10K Healthspan Wales - Run 4 Wales (R4W)\nCyfres 10K Healthspan Wales\nRasys eiconig mewn pedwar lleoliad unigryw\nMae Cyfres 10K Healthspan Wales yn gyfres gyffrous o rasys ffordd 10K mewn pedwar lleoliad unigryw yn ne Cymru, wedi’u cyflenwi gan R4W.\nCynhelir y pedair ras mewn partneriaeth â Healthspan, prif gyflenwr fitaminau ac atchwanegiadau uniongyrchol y DU. Nod y berthynas hon yw pwysleisio egwyddorion cadw’n egnïol, bwyta’n dda a bod yn gadarnhaol i’r rhai sydd am wella eu lles. Bydd y rhai sy’n cymryd rhan yn cael y cyfle i ymgysylltu â Healthspan ac yn cael mynediad at gynigion cynnyrch ac at gynnwys iechyd a lles arbennig cyn, yn ystod ac ar ôl y digwyddiad.\nMae’r gyfres yn cynnwys:\nRas Bae Caerdydd Brecon Carreg (22 Mai 2022)\n10K Rhithiol R4W (Mehefin 2022)\n10K Porthcawl Healthspan (3 Gorffennaf 2022)\n10K Ynys y Barri ABP (7 Awst 2022)\n10K Casnewydd Cymru ABP (23 Hydref 2022)\nGall y rhai sydd â diddordeb cymryd rhan mewn dwy ras neu fwy yn y gyfres fanteisio ar ein tocynnau aml-ddigwyddiad.\nMae’r rhain yn rhoi lle i chi mewn dwy, dair neu bob un o bedair ras y gyfres a pho fwyaf o rasys rydych chi’n ymrwymo iddynt, y mwyaf yw’r gostyngiad. Mae 1,000 o leoedd wedi’u cadw ym mhob ras ar gyfer pobl â thocynnau aml-ddigwyddiad. Gallwch chi weld faint sydd ar ôl neu gofrestru isod.\nPan fyddant wedi gwerthu allan, tarwch olwg ar wefannau’r rasys i weld a oes lleoedd unigol yn dal ar gael.\nTOCYN TYMOR £88\nCofrestrwch am bedwar digwyddiad byw a mynediad i 10K Rhithiol R4W, i arbed £23\nPAS PEDWAR DIGWYDDIAD £80 £80\nCofrestrwch am bedwar digwyddiad byw ac arbed £21\nPAS TRI DIGWYDDIAD + RAS RHITHIOL £71\nCofrestrwch am unrhyw dri digwyddiad byw a 10K Rhithiol R4W, i arbed i fyny at £15\nPAS TRI DIGWYDDIAD £63\nCofrestrwch am unrhyw dri digwyddiad byw i arbed fyny at £13\nPAS DAU DDIGWYDDIAD + RAS RHITHIOL £52\nCofrestrwch am unrhyw dau ddigwyddiad byw a Ras Rhithiol R4W i arbed fyny at £9\nPAS DAU DDIGWYDDIAD £44\nCofrestrwch am unrhyw dau ddigwyddiad byw i arbed fyny at £7\n*Sylwch y bydd ACTIVE, sy’n rheoli ein llwyfan cofrestru ar-lein, yn codi ffi weinyddol na ellir ei had-dalu ar ben eich ffi gofrestru.\nDoes dim modd trosglwyddo tocynnau aml-ddigwyddiad a dim ond unigolion sy’n gallu eu prynu.\nRas Bae Caerdydd 2021\nMarathon Casneweydd Cymru 2021\n10K Porthcawl 2019\nEitemau i Orffenwyr\nBydd eitemau i orffenwyr, fel medalau a chrysau t, yn cael eu dylunio gyda’r gyfres mewn golwg.\nBydd set unigryw o fedalau pleth, bob un yn dangos un o dirnodau eiconig pob lleoliad, ar gael ym mhob ras – perffaith i’r rhai sy’n awyddus i herio eu hunain i gwblhau pob ras mewn un flwyddyn a chasglu cofrodd werth chweil.\nBydd athletwyr yn cael sgôr gan ddefnyddio amser cronnus eu tri pherfformiad gorau. Dyma yw’r gwobrau ariannol ar gyfer y gyfres gyfan:\n1af – £300\n2il – £200\n3ydd – £100\n4ydd – £75\n5ed – £50\nAwgrymiadau Hyfforddi gan Iwan Thomas\nMae Iwan Thomas wedi ennill medalau Ewropeaidd, Byd, y Gymanwlad ac Olympaidd, ac mae’n llysgennad Healthspan.\nMae i’w weld yn rheolaidd mewn digwyddiadau fel 10K Healthspan Porthcawl a 10K Ynys y Barri ABP.\nTarwch olwg ar rai o’i awgrymiadau hyfforddi a’i gyngor isod.


KESS 2 Dyfarniad Datblygu Sgiliau Ôl-raddedig\nMae pob Ysgol Gradd KESS 2 wedi cael ei chanslo yn ystod y pandemig coronafirws cyfredol. Byddwn yn ailddechrau cyn gynted ag y gallwn. Yn y cyfamser, os ydych wedi archebu ar gyfer Ysgol Gradd KESS 2 nad ydym wedi gallu ei darparu byddwn mewn cysylltiad i gynnig rhai dewisiadau amgen ar-lein. Os oes gennych unrhyw ymholiadau ynghylch Ysgolion Gradd KESS 2, cysylltwch â Penny: p.j.dowdney@bangor.ac.uk – Diolch yn fawr am eich dealltwriaeth trwy’r amser anodd hwn.\nLawrlwythwch y Ffurflen Archebu Ysgol Gradd 2020\nMae KESS 2 yn ymwneud â pharatoi a hyfforddi unigolion i gyfrannu at ymchwil fel gweithwyr proffesiynol. Yn ogystal, rydym ni’n hyrwyddo sgiliau lefel uwch ymysg sectorau blaenoriaeth YaD Llywodraeth Cymru. Felly, mae elfen datblygu sgiliau wedi’i ymwreiddio ym mhob ysgoloriaeth KESS 2. Mae’r Dyfarniad Datblygu Sgiliau Ôl-raddedig (PSDA), sy’n cael ei gefnogi gan gyllideb ddatblygu sgiliau blynyddol, wedi bod yn agwedd lwyddiannus iawn o brosiect KESS 2 fel cyfanwaith.\nMae pob myfyriwr KESS 2 yn mynychu Ysgol Graddedigion preswyl KESS sy’n edrych ar ochr busnes y prosiect.\nGofynnir i’r rhai sy’n cymryd rhan yn KESS 2 gwblhau nifer o ‘gredydau KESS’ sy’n cyfrif tuag at y Dyfarniad Datblygu Sgiliau Ôl-raddedig drwy gwblhau cyfanswm o oriau o hyfforddiant cytunedig. Rydym ni’n gosod targed o 60 o ‘gredydau KESS’ i’r ysgolheigion PhD ar y cychwyn, ond rydym yn falch o weld bod y rhan fwyaf o ysgolheigion mewn gwirionedd yn cwblhau, ar gyfartaledd, deirgwaith fwy na’r nifer yna.\nGall ‘credydau KESS’ gael eu cronni drwy gwblhau amrediad eang o weithgareddau hyfforddi a datblygu, fel sy’n briodol i’r unigolyn ac i’r cyfnod o astudiaeth y maen nhw’n ei ddilyn. Gall llwybr nodweddiadol efallai edrych yn rhywbeth tebyg i’r canlynol:\n· Sgiliau ymchwil\n· Methodolegau penodol\n· Adnewyddu neu ymestyn sgiliau\n· Ymsefydlu Themâu Traws Torri\n· Gweithdy Cyflwyniad i Gynaliadwyedd\n· Ysgol Graddedigion KESS\n· Technegau dadansoddi data\n· Technegau cyflwyno\n· Ysgrifennu ar gyfer cyhoeddiad\n· Cyflwyno mewn cynhadledd\n· Gweithdai gyrfaoedd\n· Cystadleuaeth Themâu Traws Torri KESS 2\nMae amrediad anferth o gyfleoedd hyfforddi a datblygu ar gael, ac mae arolygwyr a chwmnïau partner yn cynnig cyngor a chyfarwyddyd ynglŷn â sut i flaenoriaethu’r rhain er mwyn cwblhau’r prosiect yn well.\nMae Ysgol Graddedigion KESS yn cynnig y cyfle i fyfyrwyr gydweithio ag eraill y tu allan i’w hamgylchedd ymchwil.\nEnghraifft o lwybr manwl drwy Ddyfarniad Datblygu Sgiliau Ôl-raddedig KESS:\nYmsefydlu Themâu Traws Torri\nGweithdy Cyflwyniad i Gynaliadwyedd\nHyfforddiant yn y cwmni partner\nHer Pecha Kucha\nHyfforddiant ystadegau [R]\nRefworks / chwilio am wybodaeth\nDefnyddio cyfryngau cymdeithasol mewn ymchwil\nHyfforddiant methodoleg arbenigol Ysgol Graddedigion KESS\nYsgrifennu Traethawd Ymchwil 1\nCyflwyniad grŵp ymchwil ôl-raddedig\nAddysgu / arddangos\nCyflwyno poster mewn cynhadledd\nHyfforddiant caniatâd hawlfraint / eiddo deallusol\nEncil ysgrifennu Goroesi arholiad llafar\nArholiad Llafar Ffug\nCystadleuaeth Themâu Traws Torri KESS 2\nYsgrifennu Traethawd Ymchwil 2\nYmgysylltu â’r cyhoedd\nCyflwyno papur ar gyfer cynhadledd\nYn ddelfrydol, mae Ysgol Graddedigion KESS, sy’n ysgol orfodol, yn cael ei chynnal ar ddiwedd y cyfnod cynnar, dechrau’r cyfnod canol ac mae’n cynnig cyfle i’r rhai sy’n cymryd rhan gael gweithio gyda’i gilydd gydag eraill, y tu allan i’w hamgylchedd ymchwil. Mae’r ‘adeiladu cohort’ hwn wedi cael ei werthfawrogi’n fawr ac mae’n fuddiol iawn. Rydym ni’n cymryd y cyfle i edrych ar ryngweithiadau gyda llawer o randdeiliaid a sut i reoli’r senario. Mae Ysgol Graddedigion KESS yn edrych ar ochr fusnes y prosiect yn ogystal ag ymgorffori’r hyfforddiant Datblygu Cynaliadwy, er mwyn i hwn fod yn thema gyffredin drwyddo.\nMae cohortau Ysgol Graddedigion KESS yn tueddu i gadw mewn cysylltiad â’i gilydd gan weithredu fel math anffurfiol o rwydweithiau cymorth, adolygwyr cydweithwyr a ffrindiau.\nMae Ysgolion Graddedigion KESS yn ddigwyddiadau preswyl, sy’n cael eu cynnig mewn lleoliadau yng Ngogledd, Canolbarth a De Cymru drwy’r flwyddyn. Mae Cohortau Ysgol Graddedigion KESS yn tueddu i gadw mewn cysylltiad â’i gilydd, yn gweithredu fel rhwydweithiau cefnogi bychain, yn adolygwyr cymheiriaid ac yn ffrindiau. Yn aml, rydym ni’n gweld y grwpiau hyn yn aduno o gwmpas bwrdd (ac mewn lluniau) mewn digwyddiadau KESS 2.\nYn ogystal, rydym ni’n cynnig y cyfle i’n myfyrwyr gymryd rhan yn Ysgol Graddedigion Trawsgenedlaethol KESS yn flynyddol fel rhan o’n rhwydwaith Ysgol Ddoethurol Ddiwydiannol Ewropeaidd.\nOs ydych chi’n fyfyriwr KESS 2 ac yr hoffech chi gael mwy o wybodaeth ynglŷn â’r Dyfarniad Datblygu Sgiliau Ôl-raddedig, Ysgol Graddedigion KESS neu gyfleoedd Trawsgenedlaethol, cysylltwch â Penny Dowdney os gwelwch yn dda ar p.j.dowdney@bangor.ac.uk neu ffoniwch 01248 382266.\nSylwadau gan gyfranogwyr Dyfarniad Datblygu Sgiliau Ôl-raddedig:\n”Roedd hefyd yn braf rhannu fy mhrofiadau a methodolegau / canfyddiadau fy ymchwil â myfyrwyr eraill. Cefais gyfoeth o brofiad o ran lledaenu fy ymchwil personol fy hun, ond hefyd drwy weld sut mae pobl eraill, ar brosiectau amrywiol, wedi gwneud eu gwaith. Mae hyn wedi gwella fy nealltwriaeth o waith pobl eraill, yn ogystal â gwella fy hyder wrth siarad am fy ngwaith fy hun.”\n“Fel rhan o fy ngwobr datblygu sgiliau ôl-radd, rwyf wedi gallu mynd i symposiwm i roi cyflwyniad llafar gyda fy ngoruchwylwyr yng nghynhadledd 3 dydd Datblygiad Gwybyddol Cymdeithasau Seicolegol Prydain ym Mhrifysgol Reading. Roedd hwn yn brofiad gwych ac yn gyfle rhagorol i ledaenu fy ymchwil.”\n“Dysgais gymaint yn yr Ysgol Graddedigion KESS, nid dim ond amdanaf fy hun ond am sut mae pobl eraill yn fy ngweld. Roedd yn brofiad gwych cael gweithio ar lefel ryngddisgyblaethol â phobl o gefndiroedd academaidd hollol wahanol, o wahanol oedrannau ac ag ystod eang o brofiadau, a dod i wybod am y sgiliau trosglwyddadwy cyffredinol sydd eu hangen arnom i gyd, deall sut gallem gynorthwyo ein gilydd a dadansoddi gwahanol agweddau ar ein dulliau ein hunain o ddatrys problemau.\nRydw i wedi meddwl erioed nad ydw i’n berson hyderus, fy mod i’n swil ac yn eithaf nerfus; ond yn yr Ysgol Graddedigion KESS sylwais fod pobl yn meddwl fy mod i’n eithaf hyderus a bod hynny’n rhywbeth y gallwn i ei ddefnyddio, yn enwedig ar gyfer pethau fel siarad cyhoeddus. Anogodd hynny fi i fynd ymlaen i gystadlu am Wobrau Blynyddol Pecha Kucha KESS, aeth hynny’n eithaf da ac mae’r cyfan wedi rhoi hyder i mi yn fy ngallu i gynnal cyflwyniadau a sgyrsiau o flaen grwpiau cymunedol ynglyn â fy ymchwil.”\n“Roedd fy mhrofiad yn yr Ysgol Graddedigion KESS yn wych; roedd yn dda iawn i mi oherwydd\ncefais gyfarfod â disgyblion PhD eraill o ddisgyblaethau eraill. Roedd llawer o bobl eraill yn cymryd rhan yn yr Ysgol Graddedigion KESS a oedd ar eu pennau eu hunain yn eu sefydliadau heb gymuned fel sydd gen i ym Mangor, ac iddynt hwy roedd yn wych cael cyfarfod â myfyrwyr PhD eraill. Fel unrhyw broses, mae’n anhygoel dechrau siarad â phobl a sylwi eich bod i gyd yn cael yr un profiad. Elfen wych arall ar yr Ysgol Graddedigion KESS oedd y ffaith ein bod i gyd yn dod o ddisgyblaethau gwahanol iawn. Roedd yn ddiddorol gweld sut yr oeddem yn gwneud pethau’n wahanol a sut gwnaeth y gwahaniaethau hynny yn eu tro fy helpu i edrych ar fy ngwaith i mewn ffordd wahanol.”\n“Rwyf wedi gallu defnyddio rhywfaint o gyllideb sgiliau KESS i gaffael a datblygu elfen in vivo ar fy ymchwil; mae hyn yn rhywbeth sy’n bwysig iawn i fy nghynlluniau i’r dyfodol. Nid oedd y gydran in vivo hon ar gael ar lefel israddedig, a bydd yn fy helpu i ymgeisio am PhD. Mae’r prosiect hwn wedi fy rhoi mewn sefyllfa dda ar gyfer y dyfodol, mae wedi fy helpu i ddatblygu fy sgiliau, ac rwyf wedi gallu mynychu gweithdai i helpu i ddatblygu fy sgiliau. Y dyddiau hyn, rwy’n gwerthfawrogi’r ffaith bod gallu dweud eich bod wedi gweithio gyda chwmni partner a gwneud gwaith ymgysylltu â’r cyhoedd yn ddeniadol iawn wrth i chi ymgeisio am gyllid a gwahanol grantiau ymchwil.”\n“Diolch i elfen sgiliau KESS, rwyf wedi mynychu sesiynau hyfforddiant ar reoli amser a phrosiectau, ac rwyf hefyd wedi mynychu gweithdai ynglyn â sut i gynllunio prosiect a’r hyn a ddisgwylir gennyf fel gwyddonydd yn ogystal ag edrych ar dechnolegau newydd a fydd yn fy helpu gyda fy ymchwil.”\n“Mae’r PSDA wedi rhoi cymorth da i mi drwy’r PhD; roedd gen i gyllideb a oedd yn golygu fy mod wedi gallu mynychu gweithdai sydd wedi helpu’n aruthrol i ennill sgiliau a phrofiad cymhwysol perthnasol.”\n“Nid oeddwn yn sylwi o ddydd i ddydd faint yr oeddwn wedi’i ddysgu ond, erbyn y diwedd, rwy’n sylwi fy mod nawr yn llawer mwy cymwys mewn amrywiaeth eang o feysydd. Rwyf wedi dysgu sut i galibro, profi a defnyddio technoleg arloesol, yn ogystal â defnyddio offer delweddu yn y labordy i fy helpu i sylwi ar nodweddion pwysig a dehongli data cymhleth yn gyffredinol. Mae fy sgiliau wedi’u gwella’n fawr iawn; rwyf wedi datblygu sgiliau allweddol eraill cysylltiedig â threfnu, cynllunio a chyfathrebu wrth weithio ar fy mhrosiect KESS, yn enwedig wrth ryngweithio â’r cwmni. Mae’r prosiect KESS wedi fy ngwthio allan o gysur fy arferion, mewn ffordd dda iawn.”\nYn ôl i dudalen Myfyrwyr


Triniaeth Glinigol mewn Ysbyty : Brwdd Iechyd Prifysgol Cwm Taf Morgannwg\nHafan › Findings › Triniaeth Glinigol mewn Ysbyty : Brwdd Iechyd Prifysgol Cwm Taf Morgannwg\nBrwdd Iechyd Prifysgol Cwm Taf Morgannwg\nCwynodd Mrs A ar ran ei gŵr Mr B, am ei driniaeth a’i ofal yn Ysbyty Tywysoges Cymru (“yr Ysbyty”) ar ôl cael ei dderbyn i gael triniaeth ar gyfer torri asgwrn ei gefn. Yn benodol, dywedodd Mrs A fod y Bwrdd Iechyd wedi rhoi presgripsiwn am forffin (poenladdwr opiad) yn amhriodol ar gyfer Mr B ar ôl cael gwybod ei fod yn sensitif i hynny a bod rheoli ei dorasgwrn cefn gyda brês cefn yn achosi anesmwythder difrifol iddo yn ogystal â thorri ei sternwm ymhellach. Mynegodd Mrs A bryderon hefyd ynghylch methiant y Bwrdd Iechyd i ddiwallu anghenion maeth Mr B, i drefnu gofal a chymorth priodol ar ôl iddo gael ei ryddhau, ac i gyfathrebu â hi am ei gyflwr a’i gynlluniau gofal.\nCanfu’r ymchwiliad fod sensitifrwydd Mr B i forffin wedi’i nodi a’i fod wedi cael meddyginiaeth amgen briodol ar gyfer poen. Roedd rheoli torasgwrn cefn Mr B gyda brês cefn hefyd yn briodol ac roedd y toriad i’w sternwm yn fwy na thebyg oherwydd ei gyflwr iechyd a oedd yn bodoli eisoes a oedd yn achosi gwendid yn yr esgyrn. Fodd bynnag, roedd y Bwrdd Iechyd yn araf yn ymateb i adroddiadau Mr B am boen o ganlyniad i ddefnyddio’r brês cefn, yn ogystal ag adolygu ei addasrwydd.\nRoedd diffyg tystiolaeth hefyd o ran asesu maeth, monitro a’r camau a gymerwyd i wella faint oedd Mr B yn ei fwyta pan nodwyd bod hynny’n wael, ac uwchgyfeirio ei ofal yn briodol pan nad oedd ei rwymedd yn cael ei ddatrys. Roedd hyn yn destun pryder gan fod Mr B wedi taflu ysgarthion i fyny fel cymhlethdod tebygol oherwydd ei rwymedd. Fe anadlodd yr ysgarthion, a achosodd haint sylweddol yn yr ysgyfaint ac arhosiad hirach yn yr ysbyty. Yn olaf, canfu’r ymchwiliad fod staff meddygol wedi methu â chyfathrebu’n effeithiol â Mrs A ynghylch dirywiad yng nghyflwr Mr B ac na fu asesiad nyrsio na chynllunio priodol gyda Mrs A ar gyfer ei ryddhau.\nArgymhellodd yr Ombwdsmon y dylai’r Bwrdd Iechyd ymddiheuro i Mrs A, a thalu £500 iddi am y methiannau a nodwyd ac am y trallod a achoswyd. Gofynnwyd i’r Bwrdd Iechyd roi hyfforddiant gloywi ar lenwi dogfennau nyrsio sy’n ymwneud ag anghenion maeth, gofal rhwymedd a chynllunio rhyddhau, i sicrhau bod cynlluniau gofal nyrsio yn cynorthwyo staff i roi tystiolaeth o gyfathrebu effeithiol ag aelodau’r teulu, ac i rannu canfyddiadau’r adroddiad â staff meddygol a’u hatgoffa o bwysigrwydd cyfathrebu effeithiol ag aelodau’r teulu i gefnogi eu profiad a’u hargraff o ofal.


Beth ydy ME? – cyflwyniad i blant | WAMES – CYMRAEG\nRydych chi yma: Hafan » Pobl ifanc » Beth ydy ME? – cyflwyniad i blant\nBeth ydy ME? – cyflwyniad i blant\nMae ME yn salwch sy’n gallu dy wneud yn sâl iawn ac yn wan, ac mewn rhai pobl ifanc mae’n gallu parhau am amser hir. Mae’n perthyn i’r teulu o afiechydon sy’n cael eu galw’n niwrolegol. Gall pobl o bob oedran ei gael.\nBeth mae’n cael ei alw?\nMae gan y salwch nifer o enwau ond mae’n aml yn cael ei alw’n fyr yn ME, CFS, ME/CFS neu CFS/ME. Gwell gennym ni ei alw’n ME.\nME – Enseffalomyelitis Myalgig [yr enw gwreiddiol] neu Enseffalopathi Myalgig [mae rhai pobl yn meddwl bod hwn yn fwy cywir]\nCFS – Syndrom Lludded Cronig [efallai y bydd yn well gan dy feddyg yr enw yma]\nPVFS – Syndrom Lludded Ôl-Firol [efallai y dywedir wrthyt mae hwn sydd gennyt os bydd d’adferiad o dwymyn y chwarennau neu firws arall yn araf]\nMae gwyddonwyr wedi dod o hyd i rai cliwiau ond mae’n nhw’n dal i chwilio am yr ateb cyflawn. Mae yna nifer o ddamcaniaethau a dydy pawb ddim yn cytuno bod ME yn bodoli neu ei fod yn salwch go iawn.\nEfallai dy fod wedi mynd yn sâl ar ôl cael firws fel y ffliw, pigiad neu haint ar y stumog. Gall fod yna sbardunau eraill, neu efallai nad wyt yn gwybod pam yr est ti’n sâl.\nSut ydw i’n gallu darganfod a oes gen i ME?\nDoes yna ddim profion y gall meddygon eu gwneud i’w brofi, felly, yn gyntaf, rhaid iddyn nhw wirio nad oes unrhyw beth arall yn gwneud i ti deimlo’n sâl. Bydd dy feddyg yn dy holi am dy symptomau, pryd y dechreuon nhw a pha mor ddrwg ydyn nhw. Efallai y gofynnir i ti gadw dyddiadur o’th symptomau a’th weithgareddau. Bydd y meddyg hefyd yn d’archwilio ac yn profi’th waed a’th wrin. Efallai y bydd dy brofion yn normal, ond os bydd dy symptomau’n ffitio i batrwm, efallai y dywedir wrthyt fod gennyt CFS neu ME. Os bydd dy feddyg teulu yn amau bod gennyt CFS neu ME, yna dylet gael dy gyfeirio at bediatrydd (meddyg sy’n arbenigo mewn salwch plant).\nSut y bydd ME yn effeithio arna i?\nGall effeithio arnat mewn nifer o ffyrdd gwahanol a dydy pawb ddim yr un fath. Efallai y byddi’n teimlo’n wan a lluddedig, fel petai gennyt haint sy’n gwrthod mynd ymaith. Efallai na fyddi di’n teimlo’n ddigon da i wneud y pethau rwyt ti’n arfer eu mwynhau, fel darllen, gwrando ar gerddoriaeth, edrych ar y teledu neu ymweld â’th ffrindiau. Efallai y bydd dy gorff cyfan yn teimlo’n ddolurus heb reswn, ac efallai y bydd gennyt gur pen neu stumog boenus ac y byddi’n methu meddwl yn glir.\nEfallai y byddi di hefyd yn teilmo’r un mor flinedig yn codi ag oeddet ti pan est ti i’r gwely y noson gynt. Efallai y byddi di’n ei chael hi’n anodd mynd i gysgu neu efallai y byddi di’n methu cysgu yn y nos ond yn cysgu trwy’r dydd.\nYr hyn sy’n gwneud ME yn wahanol i afiechydon eraill ydy bod gweithgareddau normal yn gwneud i ti deimlo’n waeth am beth amser, er ei bod yn bosibl na fyddi di’n sylwi ar hyn hyd nes y diwrnod canlynol neu’n hwyrach.\nGall rhai diwrnodau fod yn well na’i gilydd. A dweud y gwir, efallai y byddi di’n teimlo dy fod yn well neu’n gwella, ac yna fe gei di ddiwrnod gwael iawn, a byddi’n teimlo’n ofnadwy eto am gyfnod. Yn achos y rhan fwyaf o bobl, dydy diwrnodau gwael ddim yn parhau. Yn anffodus, dydy rhai pobl ifanc ddim yn cael diwrnodau da, ac efallai na fyddan nhw’n gallu mynd i’r ysgol o gwbl am gyfnod neu ddim ond yn gallu mynychu’n rhan amser.\nAm faint o amser mae’n parhau?\nAm fwy o amser nag yr hoffet ti! Efallai y byddi di’n dechrau gwella ar ôl rhai misoedd, ond gall gymryd llawer mwy o amser i eraill. Dydy rhai pobl ifanc byth yn gwella’n llwyr. Y newyddion da ydy fod pobl ifanc yn fwy tebygol o wella nag oedolion, ond mae pawb yn wahanol ac ni fydd neb yn gallu dweud wrthyt faint o amser gymeri di i wella. Mae’n bwysig bod yn amyneddgar a derbyn y gallai’r siwrnai fod yn hir.\nYn anffodus, does yna ddim gwellhad, ac efallai na fydd yr hyn sy’n helpu un person o help i berson arall. Yr hyn sydd i’w weld o’r cymorth mwyaf yn y dyddiau cynnar ydy cael digon o orffwys a pheidio â gwthio dy hun yn rhy galed.\nGall meddygon ragnodi meddyginiaeth i helpu poen neu broblemau cysgu, ac efallai y byddan nhw’n gofyn i weithwyr iechyd proffesiynol eraill dy helpu gyda phroblemau eraill.\nBydd yn amyneddgar – gall adferiad gymryd amser.\nCeisia beidio â phoeni am golli tir gyda’th waith ysgol gan y gelli bob amser ddal i fyny pan fyddi di’n teimlo’n fwy abl i ymdopi.\nCofia orffwyso digon a cheisia wneud yr hyn rwyt ti’n gallu ymdopi â’i wneud, ac yn ei fwynhau, yn aml – canolbwyntia ar yr hyn rwyt ti’n gallu ei wneud ac nid ar yr hyn nad wyt ti’n gallu ei wneud.\nPaid â mygu dy deimladau; gall fod o gymorth i siarad â rhywun sy’n gwybod beth sy’n digwydd i ti!\nGrwpiau ar gyfer Pobl Ifanc


Llywodraeth & Gwleidyddiaeth UG & U\nGradd A* - B: 44% (2018)\nBydd Llywodraeth a Gwleidyddiaeth yn galluogi myfyrwyr i astudio nifer o faterion sydd o bwysigrwydd cenedlaethol a byd-eang. Bydd y cwrs yn rhoi mewnwelediad da i sut y mae llywodraeth y DU yn gweithio ac arwyddocâd ideoleg a’i effaith ar bleidiau gwleidyddol.\nUned 1: Llywodraeth yng Nghymru a’r DU\nMae’r uned hon yn cyflwyno myfyrwyr i sut mae Cymru a’r DU yn cael ei llywodraethu heddiw. Bydd myfyrwyr yn astudio Cyfansoddiad y DU, pŵer y Cynulliad a’r Senedd yn ogystal â rôl y Llys Goruchaf yng ngwleidyddiaeth y DU. Bydd dysgwyr yn gallu trafod, dadansoddi a gwerthuso themâu allweddol, materion a dadleuon o amgylch llywodraethu yng Nghymru a’r DU.\nUned 2 :Byw a Chymryd Rhan mewn Democratiaeth\nMae’r uned hon yn canolbwyntio ar y thema o ymddygiad gwleidyddol yn y DU. Mae’n archwilio i sut gall patrymau cyfranogiad gwahanol bobl cael ei egluro a mathau gwahanol o gyfraniad mewn democratiaeth. Mae pwysigrwydd ymddygiad pleidleisio, dylanwad systemau etholiadol wrth gyfathrebu barn wleidyddol a’r dadleuon sy’n ymwneud â’r defnydd o refferenda yn bynciau hanfodol ar gyfer dadansoddiad.\nUned 3: Cysyniadau a Damcaniaethau Gwleidyddol\nBydd amrywiaeth o draddodiadau ideolegol yn cael eu harchwilio fel Rhyddfrydiaeth, Ceidwadaeth, Sosialaeth, Comiwnyddiaeth a Chenedlaetholdeb. Bydd dysgwyr yn datblygu gwybodaeth a dealltwriaeth o’r ideolegau hyn yn feirniadol a’u perthnasedd cyfoes i wleidyddiaeth y DU a Chymru.\nUned 4: Llywodraeth a Gwleidyddiaeth yr UDA\nMae’r uned hon yn canolbwyntio ar thema llywodraeth yr UDA. Mae’n edrych ar y gwahanol brosesau sy’n ymwneud â gwneud penderfyniadau a’r rhwystrau a gwrthbwysau sy’n gynhenid yn y system wleidyddol yr UDA. Mae’n uned synoptig a bydd myfyrwyr yn cael eu hannog i gadw’n gyfredol â materion cyfoes yr UDA a gwledydd eraill. Anogir cymhwyso’r wybodaeth a gafwyd o’r cwrs UG wrth werthuso rôl pleidiau gwleidyddol, carfannau pwyso a phatrwm pleidleisio yn yr UDA.\nOherwydd natur eang y pwnc, a’r sgiliau a gafaelwyd drwy gydol y cwrs, mae’n cyfuno yn dda gyda phynciau dyniaethau neu gelfyddydol arall. Bydd Llywodraeth a Gwleidyddiaeth yn bwnc defnyddiol i fyfyrwyr sy’n gwneud cais am gyrsiau’r Brifysgol mewn Hanes, y Gyfraith, Newyddiaduraeth neu ddysgu.\n6 TGAU A*-C, gan gynnwys o leiaf gradd B mewn Saesneg. Nid oes angen dysgu blaenorol o Wleidyddiaeth.


Arddangosfa o waith Matthew Wood yn Storiel\nCartref > Y Cyngor > Newyddion > Datganiadau i'r wasg > Tachwedd 2017 > Arddangosfa o waith Matthew Wood yn Storiel\nMae arddangosfa o waith yr arlunydd Matthew Wood i’w weld yn Storiel tan 13 Ionawr 2018.\nErs 2004 mae Wood wedi canolbwyntio ar gynhyrchu gwaith yn y fan a’r lle. Mae ‘Yn yr Ennyd’ yn gasgliad o waith sy’n cynrychioli amrywiaeth o gyfansoddiadau Cymreig sy’n gyfarwydd ac yn newydd.\nMeddai Matthew Wood: “Rwyf yn gweithio o arsyllu ac rwyf wedi datblygu dull a thechneg sy'n fynegol ac uniongyrchol. Mae'r her o greu peintiad llwyddiannus mewn amodau sy'n anffafriol ar brydiau, o law a stormydd eira i goridor tywyll neu eglwys, yn ychwanegu at brofiad y broses o baentio.”\nCaiff pob darn o waith ei gynhyrchu ar fwrdd, gyda’r tirluniau yn cael eu peintio mewn olew a’r darluniau o dan do mewn gouache. Maent yn sicr yn drawiadol iawn oherwydd y ffordd y mae Wood yn ymdrin â phersbectif a golau.\nMae Wood wedi byw yn Llundain a Brwsel, ond bellach wedi ymgartrefu yng nghanolbarth Cymru efo’i deulu ers 2004. Yn 2008 fe ddetholwyd ac fe ddangoswyd ei waith yn John Moores 25. Yn ogystal â hyn, mae ei waith wedi cael ei arddangos ar hyd a lled Cymru, gan gynnwys Ffin y Parc, Oriel Davies Gallery, MOMA Cymru a Chanolfan Gelf Gorllewin Cymru. Yn ddiweddar bu’n arluniwr preswyl yn Erddig a Croft Castle.\nBydd yr arddangosfa ‘Yn yr Ennyd’ i’w weld yn Storiel, Bangor tan 13 Ionawr 2018 ac mae’r gweithiau i gyd ar werth. Mae Storiel ar agor Mawrth-Sadwrn 11am-5pm.